**Anexă la Ordinul ministrului investițiilor și proiectelor europene nr.\_\_\_\_\_\_\_\_\_\_\_\_\_**

**Program: „*Programul Educație și Ocupare* “**

**Prioritate:** **2. *Valorificarea potențialului tinerilor pe piața muncii (Ocuparea forței de muncă în rândul tinerilor)***

**Obiectiv specific: ESO4.1. *Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)***

***Acțiunea 2.a.3. Activarea potențialului antreprenorial al tinerilor***

**Ghidul Solicitantului Condiții Specifice**

**Program național de sprijin pentru dezvoltarea antrenoriatului in rândul tinerilor**

**„Tineri Antreprenori prin Start Up Nation 2024“**

**2024**

CUPRINS

[1. PREAMBUL, ABREVIERI ŞI GLOSAR 6](#_Toc168330716)

[1.1. Preambul 6](#_Toc168330717)

[1.2. Abrevieri 8](#_Toc168330718)

[1.3. Glosar 8](#_Toc168330719)

[2. ELEMENTE DE CONTEXT 11](#_Toc168330720)

[2.1. Informaţii generale despre program 11](#_Toc168330721)

[2.2. Prioritatea/Fond/Obiectiv de politică/Obiectiv specific 12](#_Toc168330722)

[2.3. Reglementări europene şi naţionale, cadrul strategic, documente programatice aplicabile 12](#_Toc168330723)

[3. ASPECTE SPECIFICE APELULUI DE PROIECTE 13](#_Toc168330724)

[3.1. Tipul de apel 13](#_Toc168330725)

[3.2. Forma de sprijin (granturi, instrumentele financiare, premii) 13](#_Toc168330726)

[3.3. Bugetul alocat apelului de proiecte 13](#_Toc168330727)

[3.4. Rata de cofinanţare 14](#_Toc168330728)

[3.5. Zona/Zonele geografică(e) vizată(e) de apelul de proiecte 14](#_Toc168330729)

[3.6. Acţiuni sprijinite în cadrul apelului 14](#_Toc168330730)

[3.7. Grup-ţintă vizat de apelul de proiecte 15](#_Toc168330731)

[3.8. Indicatori 16](#_Toc168330732)

[3.8.1. Indicatori de realizare 16](#_Toc168330733)

[3.8.2. Indicatori de rezultat 16](#_Toc168330734)

[**3.8.3.** Indicatori suplimentari specifici apelului de proiecte (dacă este cazul) 18](#_Toc168330735)

[3.9. Rezultatele aşteptate 18](#_Toc168330736)

[3.10. Operaţiune de importanţă strategică 18](#_Toc168330737)

[3.11. Investiţii teritoriale integrate 18](#_Toc168330738)

[3.12. Dezvoltare locală plasată sub responsabilitatea comunităţii 18](#_Toc168330739)

[3.13. Reguli privind ajutorul de stat 18](#_Toc168330740)

[3.14. Reguli privind instrumentele financiare 20](#_Toc168330741)

[**3.15.** Acţiuni interregionale, transfrontaliere şi transnaţionale 20](#_Toc168330742)

[3.16. Principii orizontale 20](#_Toc168330743)

[3.17. Aspecte de mediu (inclusiv aplicarea Directivei 2011/92/UE a Parlamentului European şi a Consiliului din 13 decembrie 2011 privind evaluarea efectelor anumitor proiecte publice și private asupra mediului). Aplicarea principiului DNSH. Imunizarea la schimbările climatice 21](#_Toc168330744)

[3.18. Caracterul durabil al proiectului 21](#_Toc168330745)

[3.19. Acţiuni menite să garanteze egalitatea de şanse, de gen, incluziunea şi nediscriminarea 21](#_Toc168330746)

[3.20. Teme secundare 22](#_Toc168330747)

[3.21. Informarea şi vizibilitatea sprijinului din fonduri 22](#_Toc168330748)

[4. Informaţii administrative despre apelul de proiecte 23](#_Toc168330749)

[4.1. Data deschiderii apelului de proiecte 23](#_Toc168330750)

[4.2. Perioada de pregătire a proiectelor 23](#_Toc168330751)

[4.3. Perioada de depunere a proiectelor 23](#_Toc168330752)

[4.3.1. Data şi ora pentru începerea depunerii de proiecte 23](#_Toc168330753)

[4.3.2. Data şi ora închiderii apelului de proiecte 23](#_Toc168330754)

[4.4. Modalitatea de depunere a proiectelor 23](#_Toc168330755)

[5. Condiţii de eligibilitate 24](#_Toc168330756)

[5.1. Eligibilitatea solicitanţilor şi partenerilor 24](#_Toc168330757)

[5.1.1. Cerinţe privind eligibilitatea solicitanţilor şi partenerilor 24](#_Toc168330758)

[5.1.2. Categorii de solicitanţi eligibili 24](#_Toc168330759)

[5.1.3. Categorii de parteneri eligibili 24](#_Toc168330760)

[5.1.4. Reguli şi cerinţe privind parteneriatul 24](#_Toc168330761)

[5.2. Eligibilitatea activităţilor 26](#_Toc168330762)

[5.2.1. Cerinţe generale privind eligibilitatea activităţilor 26](#_Toc168330763)

[5.2.2. Activităţi eligibile 26](#_Toc168330764)

[5.2.3. Activitatea de bază 34](#_Toc168330765)

[5.2.4. Activităţi neeligibile 34](#_Toc168330766)

[5.3. Eligibilitatea cheltuielilor 34](#_Toc168330767)

[5.3.1. Baza legală pentru stabilirea eligibilităţii cheltuielilor 34](#_Toc168330768)

[5.3.2. Categorii şi plafoane de cheltuieli eligibile 35](#_Toc168330769)

[5.3.3. Categorii de cheltuieli neeligibile 41](#_Toc168330770)

[5.3.4. Opţiuni de costuri simplificate. Costuri directe şi costuri indirecte 41](#_Toc168330771)

[5.3.5. Opţiuni de costuri simplificate. Costuri unitare/sume forfetare şi rate forfetare 42](#_Toc168330772)

[5.3.6. Finanţare nelegată de costuri 43](#_Toc168330773)

[5.4.   Valoarea minimă şi maximă eligibilă/nerambursabilă a unui proiect 43](#_Toc168330774)

[5.5. Cuantumul cofinanţării acordate 44](#_Toc168330775)

[5.6. Durata proiectului 44](#_Toc168330776)

[5.7. Alte cerinţe de eligibilitate a proiectului 44](#_Toc168330777)

[6. Indicatori de etapă 44](#_Toc168330778)

[7. Completarea şi depunerea cererilor de finanţare 45](#_Toc168330779)

[7.1. Completarea formularului cererii 45](#_Toc168330780)

[7.2. Limba utilizată în completarea cererii de finanţare 45](#_Toc168330781)

[7.3. Metodologia de justificare şi detaliere a bugetului cererii de finanţare 45](#_Toc168330782)

[7.4. Anexe şi documente obligatorii la depunerea cererii 46](#_Toc168330783)

[7.5. Aspecte administrative privind depunerea cererii de finanţare 47](#_Toc168330784)

[7.6. Anexele şi documente obligatorii la momentul contractării 47](#_Toc168330785)

[7.7. Renunţarea la cererea de finanţare 48](#_Toc168330786)

[8. Procesul de evaluare, selecţie şi contractare a proiectelor 49](#_Toc168330787)

[8.1. Principalele etape ale procesului de evaluare, selecţie şi contractare 49](#_Toc168330788)

[8.2. Conformitate administrativă - Declaraţia unică 49](#_Toc168330789)

[8.3. Etapa de evaluare preliminară 49](#_Toc168330790)

[8.4. Evaluarea tehnică şi financiară. Criterii de evaluare tehnică şi financiară 49](#_Toc168330791)

[8.5. Aplicarea pragului de calitate 50](#_Toc168330792)

[8.6. Aplicarea pragului de excelenţă 50](#_Toc168330793)

[8.7. Notificarea rezultatului evaluării tehnice şi financiare 50](#_Toc168330794)

[8.8. Contestaţii 50](#_Toc168330795)

[8.9. Contractarea proiectelor 51](#_Toc168330796)

[8.9.1. Verificarea îndeplinirii condiţiilor de eligibilitate 51](#_Toc168330797)

[8.9.2. Decizia de acordare/respingere a finanţării 51](#_Toc168330798)

[8.9.3. Definitivarea planului de monitorizare a proiectului 52](#_Toc168330799)

[8.9.4. Semnarea contractului de finanţare/emiterea deciziei de finanţare 52](#_Toc168330800)

[9. Aspecte privind conflictul de interese 52](#_Toc168330801)

[10. Aspecte privind prelucrarea datelor cu caracter personal 53](#_Toc168330802)

[11. Aspecte privind monitorizarea tehnică şi rapoartele de progres 54](#_Toc168330803)

[11.1. Rapoartele de progres 54](#_Toc168330804)

[11.2. Vizitele de monitorizare 54](#_Toc168330805)

[11.3. Mecanismul specific indicatorilor de etapă. Planul de monitorizare 54](#_Toc168330806)

[12. Aspecte privind managementul financiar 54](#_Toc168330807)

[12.1. Mecanismul cererilor de prefinanţare 54](#_Toc168330808)

[12.2. Mecanismul cererilor de plată 54](#_Toc168330809)

[12.3. Mecanismul cererilor de rambursare 55](#_Toc168330810)

[12.4. Graficul cererilor de prefinanţare/plată/rambursare 55](#_Toc168330811)

[12.5. Vizitele la faţa locului 55](#_Toc168330812)

[13. Modificarea ghidului solicitantului 55](#_Toc168330813)

[13.1. Aspectele care pot face obiectul modificărilor prevederilor ghidului solicitantului 55](#_Toc168330814)

[13.2. Condiţii privind aplicarea modificărilor pentru cererile de finanţare aflate în procesul de selecţie (condiţii tranzitorii) 55](#_Toc168330815)

[**14.** Anexe 56](#_Toc168330816)

[14.1. Anexa 1 Declarație unică 56](#_Toc168330817)

[14.2. Anexa 2 Criterii de evaluare și selecție tehnică și financiară preliminară 56](#_Toc168330818)

[14.3. Anexa 3 Criterii de evaluare tehnică și financiară calitativă 56](#_Toc168330819)

[14.4. Anexa 4 Contractul de subvenție 56](#_Toc168330820)

[14.5. Anexa 5 Declarație privind conformitatea cu prevederile Cartei drepturilor fundamentale ale Uniunii Europene 56](#_Toc168330821)

[14.6. Anexa 6 Declarație privind respectarea Convenției Națiunilor Unite privind drepturile persoanelor cu dizabilități 56](#_Toc168330822)

[14.7. Anexa 7 Contract de finanțare Condiții Specifice 56](#_Toc168330823)

[14.8. Anexa 8 - Declarație sustenabilitate 56](#_Toc168330824)

# PREAMBUL, ABREVIERI ŞI GLOSAR

## Preambul

In data de 27 martie 2023, Comisia Europeană a publicat „Indicele Competitivității Regionale“ (ICR) elaborat pe baza unei metodologii complet revizuite fata de versiunile anterioare. Lansat în 2010 și publicat o dată la trei ani, ICR permite regiunilor UE să își monitorizeze și să își evalueze evoluția în timp și în comparație cu alte regiuni. Acesta este un instrument important care oferă o perspectivă europeană asupra competitivității regiunilor, pe baza a 68 de indicatori. Ediția din 2022 a ICR utilizează o metodologie complet revizuită și recalculează cele două ediții anterioare. ICR 2.0 este compus din 3 indici secundari: „De bază”, „Eficiență” și „Inovare” și din 11 piloni privind diferitele aspecte ale competitivității: „Instituții”, „Stabilitate macroeconomică”, „Infrastructuri”, „Sănătate”, „Educație de bază”, „Învățământ superior, formare și învățare pe tot parcursul vieții”, „Eficiența pieței muncii”, „Dimensiunea pieței”, „Maturitate tehnologică”, „Sofisticarea întreprinderilor” și „Inovare”. Rezultatele ICR 2.0 arată că regiunile UE au încă nevoie de sprijin din partea Uniunii pentru a-și îmbunătăți competitivitatea și pentru a reduce decalajele dintre ele. Politica de coeziune este principala politică de investiții a UE menită să sprijine regiunile în domenii precum crearea de locuri de muncă, competitivitatea întreprinderilor, creșterea economică, dezvoltarea durabilă și îmbunătățirea calității vieții cetățenilor.

ICR 2.0[[1]](#footnote-1) complet revizuit arată că există încă diferențe mari între regiunile UE, dar și că regiunile mai puțin dezvoltate și-au îmbunătățit competitivitatea. Indicele arată de asemenea că regiunile Utrecht, Zuid-Holland și regiunea capitalei franceze Île-de-France sunt cele mai competitive din UE. Între ediția din 2016 a indicelui și cea din 2022, competitivitatea regională s-a îmbunătățit în regiunile mai puțin dezvoltate, în timp ce performanța regiunilor de tranziție a fost mai eterogenă. Regiunile mai dezvoltate continuă să aibă cele mai bune performanțe.

Cele mai scăzute valori sunt însă în continuare concentrate în regiunile mai puțin dezvoltate din statele membre din estul UE. Toate regiunile din statele membre din estul UE și-au îmbunătățit performanța între ediția din 2016 și cea din 2019, în timp ce în regiunile din sudul UE, care prezintă la rândul lor niveluri relativ scăzute de competitivitate, performanțele au fost inegale. Între edițiile din 2019 și 2022, majoritatea regiunilor din estul UE au continuat să recupereze decalajul, inclusiv în statele baltice, Croația, Ungaria, Polonia și Slovenia. Cu toate acestea, anumite părți din Cehia, România, Slovacia și Bulgaria s-au îndepărtat și mai mult de media UE. În sudul UE, regiunile din Portugalia, Spania și cea mai mare parte a Greciei și-au îmbunătățit performanța (deși, în cazul ultimei dintre acestea, de la niveluri foarte scăzute), dar majoritatea regiunilor din Italia și Cipru s-au îndepărtat de media UE.

Regiunile capitalelor sunt cele mai competitive în toate statele membre, cu excepția Germaniei, a Italiei și a Țărilor de Jos. Decalajul față de celelalte regiuni poate fi mare și este deosebit de ridicat în Franța, România și Slovacia. Țările mai competitive tind să aibă un decalaj mai mic între regiunea capitalei și celelalte regiuni. Acest lucru subliniază faptul că politicile și investițiile publice ar trebui să promoveze convergența ascendentă, care ajută regiunile mai puțin competitive să își îmbunătățească performanța și să recupereze decalajul, garantând totodată că regiunile cele mai competitive continuă să prospere. În regiunile mai competitive, PIB-ul pe cap de locuitor este mai mare. În aceste regiuni, femeile beneficiază de condiții-cadru mai bune, putând așadar să obțină rezultate mai bune, și există un număr mai mic de femei tinere care nu sunt încadrate profesional și nu urmează niciun program educațional sau de formare (rate NEET). Totodată, regiunile mai competitive sunt deosebit de atractive pentru proaspeții absolvenți, cărora le este mai ușor să își găsească un loc de muncă acolo.

In ceea ce priveste regiunile de dezvoltare din România, ICR 2.0 indica faptul ca 7 din cel 8 regiuni de dezvoltare se găsesc la coada clasamentului competitivității regionale la nivelul UE, singura regiune ce nu se gaseste la coada clasamentului fiind regiunea București-Ilfov. Analizate sintetic datele ICR 2.0 se prezinta astfel:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Regiune | ICR global | Pozitia in clasament din 234 de regiuni | Indicatori de baza | | | | | Eficiență | | | Inovare | | | |
| Institutii | Stabilitate macroeconomica | Infrastructura | Sănătate | Educatie de bază | Învățământ superior, formare și învățare pe tot parcursul vieții | Eficiența pieței muncii | Dimensiunea pieței | Maturitate tehnologică | Sofisticarea întreprinderilor | Inovare |
| Bucuresti-Ilfov | 93,7 | 129 | 42,5 | 45,1 | 65,8 | 83,1 | 12,3 | 112,4 | 118,7 | 151,6 | 59,6 | 63,9 | 116,8 |
| Vest | 57.8 | 223 | 53,8 | 45,1 | 33,5 | 58,9 | 12,3 | 74,3 | 99,7 | 33,3 | 41,7 | 16,4 | 32,3 |
| Nord Vest | 56 | 226 | 50,4 | 45,1 | 21,7 | 56,2 | 12,3 | 63,8 | 103,5 | 31 | 40,4 | 25,5 | 36,7 |
| Centru | 52,5 | 229 | 61,6 | 45,1 | 24,8 | 58 | 12,3 | 57,4 | 91,8 | 31,8 | 39,2 | 14,5 | 32,7 |
| Sud Muntenia | 52,1 | 230 | 49,8 | 45,1 | 46,8 | 56,9 | 12,3 | 63,4 | 81,9 | 42,9 | 38 | 15,3 | 16 |
| Sud Vest Oltenia | 50,2 | 231 | 50,4 | 45,1 | 26,7 | 60,3 | 12,3 | 62,4 | 88,5 | 21 | 37,1 | 12,5 | 17,9 |
| Nord Est | 47 | 233 | 44,6 | 45,1 | 31,8 | 52,5 | 12,3 | 53,1 | 86,4 | 17,5 | 29,9 | 16,7 | 23,7 |
| Sud Est | 46,1 | 234 | 47,4 | 45,1 | 36 | 47,9 | 12,3 | 44,9 | 86,2 | 23,8 | 34,5 | 14,1 | 19,5 |

Raportul de tara din 2023 privind România[[2]](#footnote-2) relevă faptul că mediul de afaceri și IMM-urile sunt esențiale pentru îmbunătățirea nivelului de productivitate al economiei prin stimularea investițiilor, în special pentru IMM-uri. Același document evidențiază faptul ca in ciuda unei îmbunătățiri a productivității, productivitatea este încă mult inferioară medie UE (74% din media UE). Cifrele privind înregistrarea întreprinderilor arată că mediul de afaceri este dinamic. Cu toate acestea, după cum reiese din ancheta statistică a BEI privind investițiile din 2022, condițiile de afaceri sunt afectate negativ de factori precum costurile energiei (aspect evidențiat de 90 % dintre întreprinderi, cu mult peste media UE de 82 %), incertitudinea (87 % față de 78 % în UE) și infrastructura de transport (71 % față de 48 % în UE). Un indicator important pentru calitatea mediului de afaceri este nivelul investițiilor străine directe. Chiar dacă în ultimii doi ani s-a înregistrat o creștere semnificativă a fluxurilor de investiții străine directe din exterior (a se vedea Banca Națională a României, Investițiile străine directe în România în anul 2021), fluxul și stocul anual al investițiilor străine directe sunt încă modeste (fluxuri de 9 miliarde în 2021, stocuri de 100 de miliarde). Nivelul acesta este similar celui înregistrat în Ungaria, care are jumătate din populația României, și reprezintă 40 % din nivelul înregistrat în cazul Poloniei. Aproximativ 40 % din stocul de investiții străine directe a fost investit în industrie. Numărul de IMM-uri pe cap de locuitor (29 la 1 000 de locuitori în România) a fost cu mult sub media UE de 58 IMM-uri la 1 000 de locuitori. Din totalul societăților comerciale din România, 99,7 % sunt IMM-uri (față de 99,8 % în UE), iar productivitatea lor este cu aproximativ 40 % mai scăzută decât cea a întreprinderilor mari . IMM-urile efectuează doar aproximativ 30 % din exporturile totale ale României.

In data de 29 noiembrie 2023, Institutul National de Statistică a publicat ultima ediție a „Demografiei întreprinderilor“[[3]](#footnote-3), parte a proiectului „Business demography“ condus si demarat de Eurostat din anul 2000, demografia întreprinderilor presupune studiul evenimentelor de creare și de desființare a întreprinderilor, evoluția în timp a întreprinderilor nou create și a forței de muncă implicate în aceste evenimente. Axat pe 5 indicatori statistici („Crearea întreprinderilor“; „Rata de supraviețuire“; „Desființarea întreprinderilor“; „Locuri de muncă nou create in anii 2021 si 2020“ si respectiv „Întreprinderi cu creștere economica“), analiza Institutului Național de Statistica releva o oarecare ameliorare a situației României față de media UE, ameliorare ce se transpune intr-o oarecare rata lentă de reducere a decalajelor față de celelalte state membre.

## Abrevieri

|  |  |
| --- | --- |
| AM / AM PEO | Autoritatea de Management / Autoritatea de Management pentru Programul Educație și Ocupare (PEO) |
| P | Prioritate |
| CE | Comisia Europeană |
| BS | Buget de stat |
| FSE | Fondul Social European |
| FSE+ | Fondul Social European Plus |
| MIPE | Ministerul Investițiilor si Proiectelor Europene |
| MMSS | Ministerul Muncii și Solidarității Sociale |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe și care acoperă întregul ciclu de viață al unui proiect finanțat.  Aplicația electronică MySMIS2021/SMIS2021+ se încadrează în categoria mijloacelor ce asigură transmiterea de texte/ documente şi confirmarea primirii acestora. |
| OI | Organism Intermediar |
| OS | Obiectiv Specific |
| PEO | Programul Educație și Ocupare |
| IMM | Întreprinderi mici si mijlocii |

 1.3. Glosar

|  |  |
| --- | --- |
| Autoritatea de Management pentru  Programul Educație și Ocupare | Autoritatea desemnată pentru gestionarea PEO, care îndeplinește funcțiile prevăzute la art.71 din Regulamentul (UE) nr. 2021/1060, responsabilă pentru implementarea eficace și eficientă a fondurilor |
| administrator al schemei de de antreprenoriat | Persoana juridică publică sau privată care implementează, în calitate de semnatar al contractului de finanțare, un proiect finanțat prin prezentul apel de proiecte, proiect în cadrul căruia se atribuie ajutoare de minimis pentru înființarea de întreprinderi, cu respectarea condițiilor impuse în cadrul Schemei de ajutor de minimis „**Start Up Nation 2024**”, și detaliate în prezentul Ghid al solicitantului - Condiții specifice. În cazul proiectelor implementate în parteneriat, administratorul schemei de antreprenoriat va fi considerat întregul parteneriat |
| administrator al schemei de ajutor de minimis | În cadrul Schemei de ajutor de minimis „**Start Up Nation 2024**”, administratorii schemei de ajutor de minimis sunt administratorii de schemă de antreprenoriat sau entități juridice din componența administratorilor de schemă de antreprenoriat (parteneri), responsabile cu derularea de proceduri în domeniul ajutorului de minimis |
| beneficiarul ajutorului de minimis | Întreprinderile înfiintate prin proiectele finantate prin prezentul apel de proiect si care primesc sprijin financiar cu titlul de ajutor de minimis, in baza contractului de subvenție încheiat cu administratorul schemei de ajutor de minimis |
| ajutor de minimis | ajutor limitat conform normelor Uniunii Europene la un nivel care nu distorsionează concurenţa şi/sau comerţul cu statele membre (OUG nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996) |
| MySMIS2021/SMIS2021+ | Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat, pentru perioada de progrmare 2021 - 2027.  Aplicatia MySMIS2021/SMIS2021+ se incadreaza in categoria mijloacelor ce asigură transmiterea de texte/ documente şi confirmarea primirii acestora. |
| Programul Educație și Ocupare  (PEO) | Programul Educație și Ocupare 2021-2027, document aprobat de Comisia Europeană în data de 09.12.2022, elaborat de România, care conține un set de 10 priorități, pentru a fi implementate cu ajutorul Fondului Social European Plus (FSE+). |
| Regulamentul dispoziții comune sau RDC | Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize |
| Lider de parteneriat | organism public sau privat care inițiază un proiect, solicită finanțare pentru acesta în scopul implementării în asociere cu alte entități și semnează contractul de finanțare |
| Apel de proiecte | Invitație publică adresată de către autoritatea de management categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul Programului. În cadrul prezentului Ghid al Solicitantului Condiții Specifice, prin noțiunea „apel” se înțeleg ambele apeluri subsumate intervenției specifice, respectiv apelul destinat regiunilor mai puțin dezvoltate (Centru; Nord Vest, Nord Est, Sud Est; Sud Muntenia; Sud Vest si Vest) si apelul destinat regiunii mai dezvoltate București Ilfov |
| Cerere de finanțare | Document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul social european Plus în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul Solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+ |
| Întreprindere | Orice formă de organizare a unei activităţi economice, autorizată potrivit legilor în vigoare să facă activităţi de producţie, comerţ sau prestări de servicii, în scopul obţinerii de venituri, în condiţii de concurenţă, respectiv: societăți înființate în conformitate cu prevederile Legii societăților nr. 31/1990, republicată, cu modificările și completările ulterioare sau în baza Ordonanței de urgență a Guvernului nr. 6/2011 pentru stimularea înființării și dezvoltării microîntreprinderilor de către întreprinzătorii debutanți în afaceri, cu modificările și completările ulterioare |
| Întreprindere mica si mijlocie | Întreprinderile mici şi mijlocii sunt definite ca fiind acele întreprinderi care îndeplinesc cumulativ următoarele condiţii:  a) au un număr mediu anual de salariaţi mai mic de 250;  b) realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro, conform ultimei situaţii financiare aprobate. Prin active totale se înţelege active imobilizate plus active circulante plus cheltuieli în avans;  In conformitate cu prevederile art. 3 alin. (1) din Legea 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii cu modificările si completările ulterioare.  In contextul prezentului apel de proiecte prin termenul de „întreprinderi mici și mijlocii“ se vor înțelege microîntreprinderile, întreprinderile mici si întreprinderile mijlocii definite clasificate conform art. 4 alin. (1) din Legea 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii cu modificările si completările ulterioare. |
| Microîntreprindere | Întreprindere mica si mijlocie, definită in conformitate cu prevederile art. 3 alin (1) din Legea 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii cu modificările si completările ulterioare, ce are pana la 9 salariați și realizează o cifra de afaceri anuală netă sau deține active totale de până la 2 milioane euro, echivalent in lei. |

# ELEMENTE DE CONTEXT

## Informaţii generale despre program

Programul Educație și Ocupare 2021-2027, cu o alocare totală de 4,34 miliarde de euro, va asigura intervenții ce vor viza îmbunătățirea pieței muncii: modernizarea instituțiilor, valorificarea potențialului tinerilor și creșterea accesului pe piața muncii, antreprenoriat și economie socială, creșterea accesului la educație prin îmbunătățirea participării la învățământul antepreșcolar și preșcolar, prevenirea părăsirii timpurii a școlii, creșterea accesului/participării grupurilor dezavantajate la educație și formare profesională, învățământul profesional și tehnic, învățare pe tot parcursul vieții, dar și prin îmbunătățirea calității serviciilor educaționale, adaptarea la piața muncii și noi tehnologii.

În cadrul obiectivului specific EESO4.1 „Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)“, Programul Educație și Ocupare 2021 – 2027 prevede stimularea procesului de ocupare prin antreprenorial atât pe componenta de ocupare pe cont propriu cat si pe componenta de creare de locuri de munca.

## Prioritatea/Fond/Obiectiv de politică/Obiectiv specific

* Prioritate: 2. Valorificarea potențialului tinerilor pe piața muncii (Ocuparea forței de muncă în rândul tinerilor)
* Fondul Social European Plus
* Obiectiv de politica 4. O Europă mai socială și mai favorabilă incluziunii, prin implementare Pilonului european al drepturilor sociale
* Obiectiv specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)

## Reglementări europene şi naţionale, cadrul strategic, documente programatice aplicabile

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* REGULAMENTUL (UE) 2023/2831 AL COMISIEI din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis
* Ordonanța de Urgență a Guvernului nr. \_\_\_\_\_ din data de \_\_\_\_\_\_\_\_ privind aprobarea și implementarea Programului pentru stimularea întreprinderilor mici și mijlocii „START UP NATION - ROMÂNIA“ ediția 2024 finanțat din fonduri externe nerambursabile aferente Programului Educație și Ocupare 2021-2027
* Legea 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii;
* Legea 31 din 16 noiembrie 1990 privind societățile comerciale republicata cu modificările si completările ulterioare;
* Ordonanţa de urgenţă a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările și completările ulterioare;
* Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Ordonanţa de urgenţă a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027;
* Hotărârea Guvernului nr. 440/2022 pentru aprobarea Strategiei naţionale privind incluziunea socială şi reducerea sărăciei pentru perioada 2022-2027;
* Hotărârea Guvernului nr. 558/2021 privind aprobarea Strategiei naţionale pentru ocuparea forţei de muncă 2021-2027 şi a Planului de acţiuni pe perioada 2021-2027 pentru implementarea Strategiei naţionale pentru ocuparea forţei de muncă 2021-2027;
* Hotărârea Guvernului nr. 490/2022 pentru aprobarea Strategiei naţionale privind drepturile persoanelor cu dizabilităţi "O Românie echitabilă" 2022 - 2027;
* Hotărârea Guvernului nr. 1.547 din 19 decembrie 2022 pentru aprobarea Strategiei naţionale privind promovarea egalităţii de şanse şi de tratament între femei şi bărbaţi şi prevenirea şi combaterea violenţei domestice pentru perioada 2022-2027
* Strategia națională privind incluziunea socială și reducerea sărăciei pentru perioada 2022-2027;
* Strategia nationala de Cercetare, Inovare si Specializare Inteligenta 2022 – 2027;
* Programul Educație și Ocupare 2021-2027, aprobat prin Decizia de punere în aplicare a comisiei nr. C(2022) 9362 final din 9.12.2022 de aprobare a programului “Educație și Ocupare” pentru sprijin din partea Fondului social european Plus în cadrul obiectivului „Investiții pentru ocuparea forței de muncă și creștere economică” din România / CCI 2021RO05SFPR001;

In cadrul prezentului document, trimiterile la actele normative includ și modificările și completările ulterioare ale acestora, precum și orice alte acte normative subsecvente.

# ASPECTE SPECIFICE APELULUI DE PROIECTE

## Tipul de apel

Apeluile de proiecte sunt de tip non-competitiv, cu termen de închidere a apelului.

## Forma de sprijin (granturi, instrumentele financiare, premii)

În cadrul prezentelor apeluri, finanțarea se acordă sub formă de granturi nerambursabile.

## Bugetul alocat apelului de proiecte

Alocarea financiară a prezentelor apeluri este de 295.750.000 euro (contribuția UE + contribuția națională), defalcat după cum urmează:

|  |  |  |  |
| --- | --- | --- | --- |
| **Regiune** | **Fondul Social European Plus (FSE+)** | **Buget de stat (BS)** | **Total alocare ((FSE+ si BS)** |
| Regiunea dezvoltată București – Ilfov | 11.900.000,00 euro | 17.850.000,00 euro | 29.750.000,00 euro |
| Regiuni mai puțin dezvoltate, | 226.100.000,00 euro | 39.900.000,00 euro | 266.000.000,00 euro |
| **Total** | 238.000.000,00 euro | 57.750.000,00 euro | 295.750.000,00 euro |

## Rata de cofinanţare

Contribuția proprie minimă a solicitantului

A. Contribuția solicitantului/partenerilor pentru cheltuielile care nu fac obiectul schemei de ajutor de minimis.

În cadrul prezentului apel, procentul minim de cofinanțare proprie obligatoriu pentru solicitant și parteneri, după caz, este prezentat în secțiunea 2. Condiții generale de eligibilitate a solicitanților - 2.2. Cofinanțarea proprie minimă a beneficiarului, din Ghidul Solicitantului – Condiții Generale PEO.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

Atât solicitantul cât și fiecare partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în bugetul proiectului, nefiind posibil ca un partener sau/și solicitantul să asigure partea de buget (asistența financiară nerambursabilă sau/și contribuție proprie) prevăzută pentru un alt partener.

B. Contribuția solicitantului/partenerilor pentru cheltuielile care fac obiectul schemei de ajutor de minimis

În cadrul prezentului apel de proiecte, pentru cheltuielile care fac obiectul schemei de ajutor de minimis, se aplică procentul minim de cofinanțare proprie obligatoriu pentru solicitant și parteneri, prezentat în secțiunea 2. Condiții generale de eligibilitate a solicitanților - 2.2. Cofinanțarea proprie minimă a beneficiarului, din Ghidul Solicitantului – Condiții Generale PEO.

## Zona/Zonele geografică(e) vizată(e) de apelul de proiecte

Prezentul Ghid al Solicitantului reglementează condițiile de finanțare aferente următoarelor apeluri:

– apelul care vizează regiunile mai puțin dezvoltate ale României: Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru;

– apelul care vizează regiunea dezvoltată București Ilfov.

## Acţiuni sprijinite în cadrul apelului

*Acțiuni sprijinite în cadrul apelului:*

* Formarea competentelor antreprenoriale în rândul persoanelor aparținând grupului țintă si dezvoltarea planurilor de afaceri;
* Măsuri de sprijin prin servicii de tutorat/mentorat/asistență și consiliere precum si dobândirea de competențe in managementul de proiect;
* Acordarea de sprijin financiar de minimis pentru dezvoltarea de întreprinderi mici si mijlocii si crearea de locuri de muncă.
* Monitorizarea implementării planurilor de afaceri si îndeplinirii obligațiilor asumate inclusiv in perioada de sustenabilitate.

Având în vedere faptul ca Solicitantul - Ministerul Economiei, Antreprenoriatului și Turismului, implementează tot prin intermediul mecanismului non-competitiv și proiectul de dezvoltare și sprijin al ocupării prin antrenoriat finanțat prin intermediul Priorității 4 din cadrul Programului Educație și Ocupare 2021 – 2027 - proiect ce are în vedere identificarea sectoarelor economice competitive, prin intermediul proiectului finanțat în cadrul prezentului apel nu vor fi susținute măsuri de sprijin pentru identificarea sectoarelor economice competitive. Cu toate acestea, in procesul de selecție a planurilor de afaceri se va ține cont de sectoarele economice identificate ca și competitive prin utilizarea aceleaiși listei de coduri CAEN eligibile pentru a beneficia de finantare de minimis, lista ce va fi anexa la documentația de acordare a ajutoarelor de minimis.

## Grup-ţintă vizat de apelul de proiecte

În cadrul prezentului apel de proiecte, grupul țintă al proiectului va fi format din:

* Tineri sub 30 ani

Pentru a fi eligibil in grupul țintă, o persoana trebuie sa aibă in mod obligatoriu domiciliul sau reședința in România iar in cazul obținerii finanțării sub formă de ajutor de minimis întreprinderea înființată trebuie sa aibă sediul social si punctul/punctele în regiunea în care are domiciliul **persoana** fizică eligibilă care a depus planul de afaceri selectat la finanțare.

Valorile minime acceptate ale participanților pe categorii de grupuri țintă eligibil sunt prezentate mai jos:

|  |  |  |  |
| --- | --- | --- | --- |
| ***Obiectiv specific*** | ***Categorie grup țintă*** | ***Valoarea minimă obligatorie per proiect – Regiune mai puțin dezvoltată*** | ***Valoarea minimă obligatorie per proiect – Regiune mai dezvoltată*** |
| *O.S. 4.1* | *Tineri sub 30 de ani* | 22.500 | 2.500 |

Pentru a fi eligibilă în grupul țintă o persoana trebuie sa îndeplinească următoarele condiții cumulative la data intrării in operațiune:

* Să fi împlinit vârsta de 18 de ani;
* Să nu împlinit vârsta de 30 de ani;
* Să aibă domiciliu sau reședința în România;
* Să intenționeze să deschidă o întreprindere în România în mediul urban sau rural.

Definiția categoriilor de grup țintă eligibile sunt cele menționate la art. 2 din Ordonanța de Urgență a Guvernului nr. \_\_\_\_\_ din data de \_\_\_\_\_\_\_\_ privind aprobarea și implementarea Programului pentru stimularea întreprinderilor mici și mijlocii „START UP NATION - ROMÂNIA“ ediția 2024 finanțat din fonduri externe nerambursabile aferente Programului Educație și Ocupare 2021-2027.

Solicitanții și beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/contractare/implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## Indicatori

### Indicatori de realizare

Fiecare cerere de finanțare va include obligatoriu indicatori de realizare, cu următoarele ținte minime obligatorii:

|  |  |  |  |
| --- | --- | --- | --- |
| *Indicatori de realizare* | | | |
| Tip regiune | Cod indicator | Denumire indicator | Țintă minimă pe proiect |
| Regiuni mai puțin dezvoltate | EECO06+07 | Copii și tineri | 22.500 |
| 5SO05 | Copii si tineri roma | Minim 9% din valoarea asumată a indicatorului EECO06+07 |
| 5SO06 | Locuri de muncă nou create | 9.450 |
| Regiunea mai dezvoltată | EECO06+07 | Copii și tineri | 2.500 |
| 5SO05 | Copii si tineri roma | Minim 9% din valoarea asumată a indicatorului EECO06+07 |
| 5SO06 | Locuri de muncă nou create | 1.050 |

### Indicatori de rezultat

Fiecare cerere de finanțare va include obligatoriu indicatori de rezultat, cu următoarele ținte minime obligatorii:

|  |  |  |  |
| --- | --- | --- | --- |
| ***Indicatori de rezultat*** | | | |
| Tip regiune | Cod indicator | Denumire indicator | Țintă minimă pe proiect |
| Regiuni mai puțin dezvoltate | 5SR01 | Participanți care au finalizat formarea cu certificat/care au participat la schimb de bune practici/instruiri | Minim 80% din valoarea asumată a indicatorului de realizare EECO06+07 |
| 5SR01.01 | Participanți roma care au finalizat formarea cu certificat/care au participat la schimb de bune practici/ instruiri | Minim 80% din valoarea asumată a indicatorului de realizare 5SO05 |
| 5SR05 | Locuri de muncă nou create, ocupate la 6 luni de la finalizarea intervenției | Minim 95% din valoarea indicatorului de realizare 5SO06 Locuri de muncă nou create. |

În cadrul cererilor de finanțare, țintele aferente indicatorilor de rezultat vor avea valori numerice și se vor stabili în funcție de țintele asumate pentru indicatorii de realizare.

Definiții indicatori:

* EECO06+07 „Copii și tineri” – reprezintă numărul total de participanti care sunt asistati in programe de dezvoltare competente antreprenoriale și prin activitati de mentorat si dezvoltare planuri de afaceri. Valoarea acestui indicator echivalează cu valoarea grupului țintă al proiectului - Persoane care doresc să înființeze o întreprindere si se incadreaza in categoriile de grup tinta eligibile conform sectiunii 3.7 din prezentul Ghid al Solicitantului Conditii Specifice.
* 5SO05 „Copii si tineri roma“ - reprezintă numărul total de participanți aparținând minorității roma care sunt asistati in programe de dezvoltare competente antreprenoriale și prin activitati de mentorat si dezvoltare planuri de afaceri.
* 5SO06 „Locuri de muncă nou create “ – reprezintă numărul locurilor de muncă nou create pentru creșterea oportunităților de ocupare în cadrul întreprinderilor înființate prin proiect.
* 5SR01 „Participanți care au finalizat formarea cu certificat/care au participat la schimb de bune practici/instruiri “ – reprezintă persoanele din grupul ţintă care au beneficiat de programe de pregătire ca urmare a sprijinului direct din FSE+ si care au finalizat procesele de formare cu un certificat de absolvire cursuri de pregătire in domeniul de antreprenoriat. Ținta acestui indicator la nivel de proiect este minim 80% din valoarea asumată a indicatorului de realizare EECO01.
* 5SR01.01 „Participanți roma care au finalizat formarea cu certificat/care au participat la schimb de bune practici/ instruiri” – reprezintă persoanele din grupul ţintă aparținând minorității roma care au beneficiat de programe de pregătire ca urmare a sprijinului direct din FSE+ si care au finalizat procesele de formare cu un certificat de absolvire cursuri de pregătire in domeniul de antreprenoriat. Ținta acestui indicator la nivel de proiect este minim 80% din valoarea asumată a indicatorului de realizare 5SO05.
* 5SR05 „Locuri de muncă nou create, ocupate la 6 luni de la finalizarea intervenției” – reprezintă locurile de munca nou create sprijinite direct din FSE+ si ocupate si care sunt ocupate conform clauzelor legale si contractuale, la 6 luni de la finalizarea intervenției. Ținta acestui indicator la nivel de proiect este minim 95% din valoarea asumată a indicatorului de realizare 5SR05.

Beneficiarii de ajutor de minimis au obligația de a asigura, pentru o perioada de minim 24 luni ulterior finalizării perioadei de implementare a proiectului, sustenabilitatea întreprinderilor create, atât din punctul de vedere al funcționării acestora, cât și din punctul de vedere al menținerii locurilor de muncă asumate în cadrul acestor structuri.

### Indicatori suplimentari specifici apelului de proiecte (dacă este cazul)

**Nu este cazul.**

## Rezultatele aşteptate

Rezultatele așteptate urmare a acordării sprijinului financiar în cadrul prezentului apel de proiecte sunt următoarele:

* Participanți care sunt asistați in programe de dezvoltare competente antreprenoriale și prin activități de mentorat si dezvoltare planuri de afaceri;
* Participanți care au finalizat formarea cu certificat;
* Locuri de muncă nou create pentru creșterea oportunităților de ocupare în cadrul întreprinderilor înființate prin proiect;
* Locuri de muncă nou create, ocupate la 6 luni de la finalizarea intervenției.

## Operaţiune de importanţă strategică

**Nu este cazul.**

## Investiţii teritoriale integrate

**Nu este cazul**

## Dezvoltare locală plasată sub responsabilitatea comunităţii

**Nu este cazul.**

## Reguli privind ajutorul de stat

Pentru înființarea de întreprinderi valoarea sprijinului financiar acordat în cadrul acestei scheme de antreprenoriat va fi de maximum 250.000 lei/întreprindere. Pentru fiecare întreprindere înființată în cadrul proiectului, persoana din grupul țintă care înființează întreprinderea trebuie să asigure o cofinanțare proprie de minimum 10% din valoarea sprijinului financiar primit. Valoarea cofinanțărilor proprii asigurate de persoanele din grupul țintă care înființează întreprinderi nu se cuprinde în bugetul proiectului si se gestionează separat de către administratorul schemei de ajutor de minimis / administratorul schemei de antreprenoriat, in relația acestuia cu intreprinderea finanțată. Cofinanțarea proprie de minimum 10% din valoarea sprijinului financiar acordat pentru o întreprindere înființată este asigurată în bani.

Administratorul de schemă de antreprenoriat va acorda punctaj suplimentar planurilor de afaceri care prevăd o cofinanțare proprie mai mare de 10% din valoarea sprijinului financiar primit. În acest sens, administratorul schemei de antreprenoriat va elabora criterii specifice pentru punctarea etapizată a planurilor de afaceri care prevăd o cofinanțare proprie mai mare de 10% din valoarea sprijinului financiar primit.

Valoarea totală a ajutoarelor de minimis acordate va reprezenta minim 90% din valoarea totală eligibilă a proiectului.

Valoarea maximă totală a ajutoarelor de minimis de care poate beneficia întreprinderea pe o perioadă de 3 ani consecutivi, cumulată cu valoarea alocării financiare acordate în conformitate cu prevederile prezentei scheme, nu va depăşi echivalentul în lei a 300.000 euro. Aceste plafoane se aplică indiferent de forma ajutorului de minimis sau de obiectivul urmărit și indiferent dacă ajutorul este finanțat din surse naționale sau comunitare. În cazul în care, prin acordarea unor noi ajutoare de minimis s-ar depăși plafonul maxim de 300.000 euro, întreprinderea poate beneficia, dacă solicită acest lucru, de prevederile schemei de ajutor de minimis doar pentru acea fracțiune din ajutor care, cumulată cu restul ajutoarelor de minimis primite anterior, nu depășește acest plafon.

În scopul determinării pragului de 300.000 euro, echivalentul în lei se calculează la cursul de schimb stabilit prin InforEuro, valabil la data acordării ajutorului de stat.

Data acordării ajutorului de minimis este data la care dreptul legal de a primi ajutorul este conferit beneficiarului de ajutor de minimis, respectiv data semnării Contractului de subvenție, indiferent de data la care ajutorul se plătește ajutorul întreprinderii respective.

Data plății ajutorului de minimis este data la care beneficiarul intră efectiv în posesia ajutorului.

Activitățile eligibile prevăzute în prezentul ghid fac obiectul unei scheme de ajutor de minimis.

Cheltuielile aferente activităților derulate în etapa I nu vor intra sub incidența ajutorului de minimis.

Schema de ajutor de minimis nu se aplică și nu se acordă:

1. ajutoarelor acordate întreprinderilor care își desfășoară activitatea în domeniul producției primare de produse pescărești și de acvacultură;
2. ajutoarelor acordate întreprinderilor care desfășoară activități de prelucrare și comercializare a produselor pescărești și de acvacultură, în cazul în care cuantumul ajutoarelor este stabilit pe baza prețului sau a cantității de produse achiziționate sau introduse pe piață;
3. ajutoarelor acordate întreprinderilor care își desfășoară activitatea în domeniul producției primare de produse agricole;
4. ajutoarelor acordate întreprinderilor care desfășoară activități de prelucrare și comercializare a produselor agricole, în unul din următoarele cazuri:
5. atunci când valoarea ajutoarelor este stabilită pe baza prețului sau a cantității de produse de acest tip achiziționate de la producători primari sau introduse pe piață de întreprinderile respective;
6. atunci când ajutoarele sunt condiționate de transferarea lor parțială sau integrală către producătorii primari;
7. ajutoarelor destinate activităților legate de export către țări terțe sau către alte state membre, respectiv ajutoarelor direct legate de cantitățile exportate, ajutoarelor destinate înființării și funcționării unei rețele de distribuție sau destinate altor cheltuieli curente legate de activitatea de export;
8. ajutoarelor condiționate de utilizarea preferențială a bunurilor și serviciilor naționale față de bunurile și serviciile importate.

În cazul în care o întreprindere își desfășoară activitatea atât într-unul din sectoarele menționate la literele (a), (b), (c) sau (d), cât și într-unul sau mai multe din celelalte sectoare incluse în domeniul de aplicare al prezentului regulament sau desfășoară alte activități incluse în domeniul de aplicare al prezentului regulament, prezentul regulament se aplică ajutoarelor acordate pentru aceste din urmă sectoare sau activități, cu condiția ca statul membru în cauză să se asigure, prin mijloace corespunzătoare, precum separarea activităților sau distincția între conturi, că activitățile desfășurate în sectoarele excluse din domeniul de aplicare al prezentului regulament nu beneficiază de ajutoare de minimis acordate în conformitate cu REGULAMENTUL (UE) 2023/2831 AL COMISIEI din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis.

Prin urmare, domeniile de activitate ale întreprinderilor nou înfiintate, nu vor viza domeniile exceptate de la schema de ajutor de minimis evidențiate mai sus.

Acordarea ajutorului de minimis pentru întreprinderile nou înfiintate se va face în baza Contractului de subvenție, Anexa 3 la prezentul ghid.

**În scopul verificării încadrării ajutorului de minimis în pragul maxim per întreprindere în ultimii 3 ani fiscali, , echivalentul în euro se calculează la cursul de schimb stabilit prin InforEuro, valabil la data semnării Contractului de subvenție.**

## Reguli privind instrumentele financiare

**Nu este cazul.**

## Acţiuni interregionale, transfrontaliere şi transnaţionale

**Nu este cazul.**

## Principii orizontale

Acțiunile prevăzute în cadrul acestui obiectiv specific vor avea în atenție respectarea Cartei drepturilor fundamentale a Uniunii Europene, de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a Convenției Organizației Națiunilor Unite privind drepturile persoanelor cu handicap.

La nivelul Ministerului Investițiilor și Proiectelor Europene au fost elaborate două Ghiduri, unul pentru aplicarea Cartei drepturilor fundamentale a Uniunii Europene în implementarea fondurilor europene nerambursabile[[4]](#footnote-4) și unul pentru reflectarea Convenției Organizației Națiunilor Unite privind drepturilor persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027[[5]](#footnote-5).

În conformitate cu prevederile art. 9 din Regulamentul UE nr. 2021/1060 și cu prevederile articolelor 6 și 28 din Regulamentul UE nr. 1057/2021 atât în pregătirea și implementarea operațiunilor, beneficiarul trebuie să asigure respectarea principiilor și temelor orizontale:

• Egalitatea de șanse și de tratament între femei și bărbați și integrarea perspectivei de gen. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

• Nediscriminarea și prevenirea oricărei forme de discriminare pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

• Accesibilitatea pentru persoanele cu dizabilități. Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

• Dezvoltarea durabilă. Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului.

În cadrul Cererii de finanțare se va evidenția, în secțiunea relevantă din cadrul aplicației electronice, contribuția proiectului la temele orizontale stabilite prin PEO 2021-2027.

## Aspecte de mediu (inclusiv aplicarea Directivei 2011/92/UE a Parlamentului European şi a Consiliului din 13 decembrie 2011 privind evaluarea efectelor anumitor proiecte publice și private asupra mediului). Aplicarea principiului DNSH. Imunizarea la schimbările climatice

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## Caracterul durabil al proiectului

După finalizarea perioadei de implementare, se menține obligația Beneficiarului și a membrilor Parteneriatului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractul de finanțare și se menține obligația de a pune la dispoziția AM PEO/OI PEO delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile**.**

## Acţiuni menite să garanteze egalitatea de şanse, de gen, incluziunea şi nediscriminarea

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## Teme secundare

În cadrul Priorității 2, Obiectiv specific: ESO4.1 sunt vizate temele secundare prezentate în tabelul de mai jos.

În cererea de finanțare aplicantul va trebui să evidențieze, tema/temele secundară/secundare vizată/vizate, descrierea modului în care proiectul contribuie la aceasta temă secundară/aceste teme secundare, precum și costul estimat al măsurilor din proiect care vizează tema/temele secundare.

Alocările din tabelul de mai jos reprezintă alocări indicative la nivelul AP 2/ OS ESO4.1. prin urmare, în cadrul proiectului vor trebui evidențiate sumele calculate pentru măsurile care vizează teme secundare relevante pentru proiect.

|  |  |
| --- | --- |
| **Tema secundară** | **Pondere**  **minimă pe**  **proiect %** |
| 01. Contribuția la competențele și locurile de muncă verzi și la economia verde | 4,75% |
| 04. Investiții în întreprinderi mici și mijlocii (IMM-uri) | 100% |
| 05. Nediscriminarea | 8,5% |
| 10. Abordarea provocărilor identificate în cadrul semestrului european | 100% |

## Informarea şi vizibilitatea sprijinului din fonduri

Activitatea de informare, publicitate și vizibilitate este realizată în conformitate cu prevederile Ghidului Solicitantului - Condiții generale PEO 2021-2027, capitulul 6 Reguli specifice de informare și publicitate.

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului:

• Asigurarea vizibilității proiectului (prin expunerea unui afiș) la sediul/sediile de implementare a proiectului;

• Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;

• Documentele referitoare la implementarea proiectelor și publicate pentru public sau pentru participanți, cu excepția certificatelor de calificare/ absolvire emise de furnizorii de formare în conformitate cu OG nr. 129/2000, trebuie să includă o mențiune cu privire la faptul că operațiunea a fost sprijinită în cadrul FSE+.

N.B. Cheltuielile aferente activității de informare și publicitate proiect vor fi incluse la capitolul cheltuieli indirecte. În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc; aceste activități nu reprezintă măsuri de informare și publicitate a proiectului, ci activități/subactivități de sine stătătoare, care vor fi bugetate la cheltuieli directe.

# Informaţii administrative despre apelul de proiecte

## Data deschiderii apelului de proiecte

Data deschiderii apelului de proiecte este \_\_\_\_\_\_2024, ora \_\_\_\_\_.

## Perioada de pregătire a proiectelor

Prezentul Ghid al Solicitantului Condiții Specifice a fost publicat în consultare publică pe pagina de internet a MIPE în data de 3.06.2024.

Propunerile de îmbunătățire au fost transmise pe adresa de email consultare.peo@mfe.gov.ro până la data de 21.06.2024.

În perioada de pregătire a proiectelor, precum și în perioada de depunere a proiectelor, pot fi adresate solicitări de clarificări în ceea ce privește datele/ informațiile cuprinse în cadrul Ghidului Solicitantului Condiții Specifice, prin aplicația de ticketing din secțiunea Helpdesk a site-ului [www.mfe.gov.ro](http://www.mfe.gov.ro). Răspunsurile vor fi transmise prin aplicația de ticketing în maximum 10 zile lucrătoare, dar nu mai târziu de data închiderii apelului de proiecte. Răspunsurile la solicitările de clarificări primite în legătură cu Ghidul Solicitantului vor fi publicate pe site-ul www.mfe.gov.ro.

## Perioada de depunere a proiectelor

### Data şi ora pentru începerea depunerii de proiecte

Proiectele pot fi depuse prin Sistemul informatic MySMIS2021 începând cu data de \_\_\_\_\_2024, ora \_\_\_\_.

### Data şi ora închiderii apelului de proiecte

Data închiderii apelului de proiecte este \_\_\_\_\_\_2024, ora \_\_\_\_\_\_.

## 4.4. Modalitatea de depunere a proiectelor

Cererile de finanțare se depun exclusiv prin intermediul aplicației MySMIS2021 / SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare și/sau toate documentele aferente unei Cereri de finanțare transmise în alt mod, nu vor fi luate în considerare în procesul de evaluare.

Apelul de proiecte este de tip competitiv, cu depunere continuă a cererilor de finanțare și cu termen de închidere a apelului.

# Condiţii de eligibilitate

## Eligibilitatea solicitanţilor şi partenerilor

### Cerinţe privind eligibilitatea solicitanţilor şi partenerilor

În cadrul acestei cereri de propuneri de proiecte solicitanții/partenerii eligibili trebuie să fie organizaţii legal constituite în România.

În cazul în care administratorul schemei de antreprenoriat presupune existența unui parteneriat între categoriile mai jos menționate, va fi desemnat un lider de parteneriat și vor fi specificate atribuțiile și obligațiile partenerilor, precum și activitățile pe care le va implementa fiecare partener.

În cazul în care administratorul schemei de antreprenoriat este un parteneriat, contractul de finanțare va fi semnat de liderul de parteneriat, ca reprezentant al administratorului schemei de antreprenoriat. Contractele de subvenție vor fi încheiate între entitatea/entitățile din cadrul parteneriatului care îndeplinesc calitatea de administrator/administratori al/ai schemei de ajutor de minimis, pe de o parte, și întreprinderile înființate, care au calitatea de beneficiari ai ajutorului de minimis, pe de altă parte.

### Categorii de solicitanţi eligibili

In cadrul prezentului apel de proiecte solicitant eligibil este:

* Ministerul Economiei, Antreprenoriatului și Turismului

### Categorii de parteneri eligibili

In cadrul prezentului apel de proeicte parteneri eligibili sunt:

* Agentiile pentru Întreprinderi Mici si Mijlocii (AIPE)
* Serviciul de Telecomunicatii Speciale (STS)
* Furnizori acreditati de formare profesionala publici si privati.

### Reguli şi cerinţe privind parteneriatul

În cadrul acestui apel, proiectele se pot implementa cu solicitant unic sau în parteneriat cu unul sau mai mulți parteneri.

În cazul proiectelor implementate în parteneriat, se va desemna obligatoriu ca lider al parteneriatului o entitate înregistrată fiscal în România.

Alegerea partenerilor este în exclusivitate de competenţa Solicitantului, în calitate de lider al parteneriatului. Partenerii vor fi selectați astfel încât să desfășoare activități relevante pentru domeniul proiectului, în funcţie de obiectivele specifice fiecărui apel de proiecte.

Pot fi selectați doar parteneri individuali, nu consorții, asociații de parteneri, grupuri de societăți.

În situația în care activitatea în cauză nu poate fi asigurată de un singur partener, pot fi selectați mai mulți parteneri pentru implementarea aceleiași activități. În această situație, va fi detaliată implicarea fiecărui partener în implementarea activității comune.

Nu vor fi selectați parteneri în scopul realizării, în cadrul proiectului, a unor activități de tipul: dezvoltarea de aplicații şi sisteme informatice, supervizarea activităților subcontractate de beneficiar, servicii hoteliere, furnizare de bunuri, organizare evenimente etc.

Astfel de activități vor face obiectul subcontractării, respectiv contractelor de furnizare/servicii.

În cazul proiectelor implementate în parteneriat, activităţile de subcontractare se realizează numai de către solicitantul de finanţare/liderul de parteneriat, nu şi de către partenerul/ partenerii acestuia. Prin excepție, partenerii pot subcontracta activități/subactivități suport (de ex. organizare evenimente, pachete complete conţinând transport şi cazare a participanţilor şi/sau a personalului propriu, sonorizare, interpretariat, tipărituri), dar nu și activități relevante, pentru care au fost selectați ca parteneri, în baza expertizei în domeniu.

În distribuția bugetului proiectului (total cheltuieli eligibile) pe fiecare membru al parteneriatului, se va ține cont de faptul că, în mod obligatoriu, bugetul gestionat de liderul de parteneriat (total cheltuieli eligibile asumate de liderul de parteneriat) trebuie să fie mai mare decât bugetul gestionat de oricare alt membru al parteneriatului (total cheltuieli eligibile per partener), cu excepția parteneriatelor între instituțiile publice.

Indiferent de numărul partenerilor implicaţi în implementarea unui proiect, va fi semnat un singur Acord de parteneriat între toţi partenerii (Anexa 1 Acord de parteneriat la Ghidul Solicitantului – Condiții Generale PEO 2021-2027). Proiectelor implementate în parteneriat li se aplică dispozițiile Ordonanței de Urgență a Guvernului nr. 133/2021.

În vederea stabilirii unui parteneriat, solicitanții publici și privați care intenționează să intre într-o relație de parteneriat vor elabora o Notă justificativă care va conține o analiză a valoriiadăugate a parteneriatului în ceea ce privește utilizarea eficientă a fondurilor și în care vor fi precizate, pentru fiecare partener în parte, rolul și responsabilitățile, contribuția și expertiza/ experiența relevantă pentru implementarea proiectului.

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Atât Solicitantul cât și fiecare Partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în buget, corespunzător activităților în care este implicat fiecare partener, nefiind posibil ca un partener și/sau solicitantul să asigure partea de buget (contribuție/ asistență financiară nerambursabilă sau/si contribuție proprie) prevăzută pentru alt partener /care trebuie asigurată de alt partener.

**Selecția partenerilor în cazul solicitanților entități finanțate din fonduri publice**

Solicitanții entități finanțate din fonduri publice care intenționează să selecteze parteneri din sectorul privat pentru implementarea proiectelor au obligația de a respecta (condiție de eligibilitate) prevederile relevante din Ordonanța de Urgență a Guvernului nr. 133/2021.

În procesul de selecție a partenerilor privați, solicitanții entități finanțate din fonduri publice au obligația de a îndeplini procedura prevăzută în Anexa 2 Procedura de selecție a partenerilor entități private la Ghidul Solicitantului – Condiții Generale PEO 2021-2027.

Pe lângă prevederile privind eligibilitatea și selecția partenerilor, capacitatea financiară a parteneriatului și alte prevederi incidente prevăzute în Ghidul Solicitantului – Condiții Generale, având în vedere ca activitățile eligibile prevăzute în prezentul ghid fac obiectul unei scheme de ajutor de minimis, doar solicitantul si partenerii „Agentiile pentru Întreprinderi Mici si Mijlocii (AIPE)“ vor avea calitatea de administrator schema de antreprenoriat.

## Eligibilitatea activităţilor

### Cerinţe generale privind eligibilitatea activităţilor

Prin prezentul apel de proiecte se are în vedere furnizarea de masuri de sprijin in vederea inființării de întreprinderi mici si mijlocii, definite în conformitate cu prevederile legii 346 din 14 iulie 2004 privind stimularea înfiinţării şi dezvoltării întreprinderilor mici şi mijlocii cu modificările si completările ulterioare. In acest sens, in vederea asigurarii dezvoltării sustenabile a IMM -urilor si crearea de locuri de munca, prin intermediul prezentului apel de proeicte se are in vedere:

* Formarea competentelor antreprenoriale in randul persoanelor apartinand grupului tinta si dezvoltarea planurilor de afaceri;
* Măsuri de sprijin prin servicii de tutorat/mentorat/asistență și consiliere precum si dobândirea de competente in managementul de proeict;
* Acordarea de sprijin financiar de minimis pentru dezvoltarea de întreprinderi mici si mijlocii si crearea de locui de munca.
* Monitorizarea implementării planurilor de afaceri si indeplinirii obligatiilor asumate inclusiv in perioada de sustenabilitate

### Activităţi eligibile

**Etapa I – Sprijin pentru înființarea de noi întreprinderi**

În această etapă, beneficiarul contractului de finanțare are obligația de a desfășura acțiuni de sprijin pentru înfiinţarea de noi întreprinderi pentru persoane care doresc să înființeze astfel de întreprinderi. Acțiunile de sprijin se referă la formare în competențe antreprenoriale și dezvoltare planuri de afaceri, tutorat/ mentorat, asistență/ consiliere, role model etc, inclusiv prin activarea potențialului antreprenorial al unor persoane aparținând grupurilor dezavantajate, inclusiv femei.

În cadrul acestei etape, sunt eligibile următoarele activități:

Activitatea 1 Identificarea sectoarelor economice competitive pentru care se va asigura finanțarea

I.1. Informarea publicului cu privire la acțiunile derulate în cadrul proiectului (activitate conexă)

Administratorul schemei de antreprenoriat, în calitate de beneficiar al contractului de finanțare, va prezenta publicului elementele specifice ale proiectului, cu accent pe oportunitățile oferite și principalele condiții pentru a beneficia de finanțarea nerambursabilă, riscurile și obligațiile ce decurg din accesarea finanțării. Potențialii membri ai grupului țintă vor fi de asemenea, informați despre legislația aplicabilă mediului de afaceri, condițiile de înființare și funcționare ale unei afaceri, legislația fiscală, comercială, administrativă în vigoare în România, riscurile și beneficiile înființării unei afaceri, utilizarea ajutoarelor de stat/de minimis, ajutor ilegal, ajutor utilizat abuziv etc. Administratorul schemei de antreprenoriat va descrie în cadrul cererii de finanțare mijloacele de informare pe care le va folosi în realizarea acestei activități.

I.2. Selectarea grupului țintă ce va participa la acțiunile de sprijin organizate (activitate conexă)

Beneficiarul contractului de finanțare va selecta cel puțin 3864 de persoane din grupul țintă care doresc să înființeze întreprinderi, în vederea participării la activitățile proiectului.

În perioada de implementare a activităților proiectului, administratorul schemei de antreprenoriat va asigura transparența procesului de selecție a grupului țintă, pe baza unei metodologii clar definite în cererea de finanțare (informarea potențialilor membri ai grupului țintă cu privire la activitățile proiectului, derularea selecției propriu-zise a grupului țintă pentru cursurile de formare, respectiv a beneficiarilor de finanțare pentru înființarea și dezvoltarea unei întreprinderi – inclusiv metodologia de selecție), precum și monitorizarea activității întreprinderilor înființate în cadrul proiectului (modul de desfășurare și rezultatele activității acestora, fluctuația de personal, angajarea și efectuarea de plăți etc.).

Metodologia de selecție a grupului țintă va fi descrisă succint în cererea de finanțare, cu prezentarea criteriilor și a modalității de selecție. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă.

În grupul țintă nu se vor putea înscrie soți, soții, rude sau afini până la gradul II inclusiv ai angajaților/administratorilor/reprezentanților legali/acționarilor administratorului schemei de antreprenoriat. Această regulă se aplică inclusiv soților, soțiilor, rudelor sau afinilor până la gradul II inclusiv ai angajaților AMPEO/OIPEO.

În procesul de selecție a grupului țintă, beneficiarul contractului de finanțare se va asigura de respectarea acestor prevederi. AMPEO, la începutul perioadei de implementare, va pune la dispoziția acestora un model de declarație pe proprie răspundere necesar a fi completată de către persoanele care se înscriu în grupul țintă.

I.3. Derularea programelor de formare antreprenorială (activitate relevantă)

Este obligatoriu ca prin proiect să se organizeze programe de formare antreprenorială specifică, în conformitate cu standardele existente în competențe antreprenoriale, financiare și juridice autorizat în conformitate cu prevederile OG 129/2000 privind formarea profesională a adulților cu modificările și completările ulterioare.

La finalizarea programului de formare antreprenorială, beneficiarul contractului de finanțare va trebui să prezinte AM/OI următoarele documente:

• cel puțin 80% certificate de absolvire din totalul participanților la cursurile de formare pentru competente antreprenoriale, financiare și juridice, recunoscute de Ministerului Muncii și Solidarității Sociale;

• planurile de afaceri elaborate individual sau în echipă de participanți în cadrul cursurilor de formare.

I.4. Selectarea planurilor de afaceri ce vor fi finanțate în cadrul proiectului (activitate relevantă)

Administratorul schemei de antreprenoriat va descrie în cererea de finanțare elementele esențiale care vor fi stabilite în metodologia de selecție a planurilor de afaceri, cu prezentarea criteriilor și a modalității de selecție. Procesul de selecție va fi pregătit și desfășurat astfel încât să asigure o procedură decizională transparentă, echidistantă și obiectivă, care să respecte prevederile schemei de minimis, ale prezentului ghid și ale legislației aplicabile. Metodologia dezvoltată de administratorul schemei de antreprenoriat va include aspectele considerate de acesta ca fiind esențiale pentru asigurarea îndeplinirii indicatorilor asumați (de ex. aspectele privind termenul orientativ în care se realizează evaluarea, documentele necesare a fi depuse în cadrul procesului de selecție, condițiile în care este admisă sau nu completarea documentației, termenul de depunere și soluționare a contestațiilor, alte aspecte relevante).

Pentru înființarea întreprinderilor, în scopul descrierii clare și a justificării activităților întreprinderii, planul de afaceri depus de către persoana/persoanele interesate de inițierea unei întreprinderi va conține cel puțin următoarele elemente:

* + Direcțiile strategice de dezvoltare a întreprinderii, având în vedere atât activitatea economică a acesteia;
  + Descrierea produsului/produselor, serviciului/serviciilor, respectiv a lucrării/lucrărilor care vor face obiectul activității întreprinderilor;
  + Justificarea activităților propuse: analiza punctelor tari și a celor slabe ale întreprinderii, respectiv analiza amenințărilor și a oportunităților din mediul în care funcționează aceasta (analiza SWOT), precum și justificarea activităților propuse față de acestea;
  + Planul de finanțare al întreprinderii: va include modalitatea prin care se va finanța întreprinderea prin intermediul finanțării nerambursabile sau/si prin alte surse de finanțare;
  + Rezultate economice specific preconizate: solicitantul subvenției de minimis va defini în planul de afaceri un set de rezultate proprii corespunzătoare activităților planificate;
  + Numărul de persoane angajate în întreprinderile nou înființate precum si norma de lucru.

Juriul va evalua și selecta planurile de afaceri pe baza unei metodologii dezvoltate de către administratorul schemei de antreprenoriat, care va asigura principii și criterii transparente și nediscriminatorii, în cadrul unui proces care va viza minim elementele menționate mai sus, ca parte a planurilor de afaceri.

Doar pentru planurile de afaceri aprobate de către acest juriu se va acorda sprijin financiar în cadrul proiectului, în etapa a II-a, pentru înființarea întreprinderilor.

Planurile de afaceri selectate pentru finanțare se constituie anexe la contractele de subvenție încheiate cu beneficiarii de ajutor de minimis.

În cazul în care, în urma unor verificări ulterioare, AM/OI sau orice altă instituție publică cu atribuții de monitorizare, audit sau control va identifica elemente care demonstrează că una sau mai multe întreprinderi au beneficiat de finanțare în baza unui plan de afaceri care nu a fost elaborat respectând principiile sau criteriile enumerate mai sus, cheltuielile aferente vor fi considerate neeligibile, iar indicatorii asociați acelei/acelor întreprinderi vor fi considerați nerealizați.

I.5. Furnizarea, de către administratorul schemei de antreprenoriat, a serviciilor personalizate de consiliere ulterior finalizării procesului de selecție a planurilor de afaceri si/sau a unor programe de formare profesionala (activitate relevantă)

Beneficiarul contractului de finanțare va derula cel puțin una dintre următoarele activități de sprijin pentru înființarea de întreprinderi:

* activități de consiliere în domeniul antreprenoriatului, inclusiv cu posibilitatea de derulare a unor activități de tipul vizite de studiu / schimburi de experiență / de bune practici;
* activități de consiliere în domeniul antreprenoriatului, inclusiv cu privire la înființarea si funcționarea entităților juridice, conform planului de afaceri, management organizațional/ financiar, dreptul muncii, reguli privind acordarea si utilizarea ajutoarelor de stat/ de minimis, identificarea de piețe de desfacere etc și inclusiv cu posibilitatea de derulare a unor activități de tipul vizite de studiu / schimburi de experiență / de bune practici.
* Programe de formare in management de proeict

Aceste servicii vor fi oferite doar persoanelor selectate în vederea implementării planurilor de afaceri, completând cunoștințele și aptitudinile dobândite de aceștia anterior în cadrul formării derulate în cadrul acestei etape. Aceste servicii pot fi furnizate membrilor grupului țintă până la data semnării contractului de subventie. După data semnării contractului de subventie, entitățile juridice (întreprinderile) vor fi doar subiectul monitorizării din partea administratorului schemei de antreprenoriat/ administratorului schemei de ajutor de minimis și a celorlalte entități cu atribuții în domeniu (AM PEO, OIR/OI responsabil etc).

I.6. Asigurarea înființării și demarării funcționării întreprinderilor ce vor implementa planurile de afaceri cu ajutor de minimis în cadrul proiectului (activitate relevantă)

Pentru toate întreprinderile sprijinite trebuie să se finalizeze procedurile legale de înființare, în conformitate cu legislația specifică aplicabilă, până cel târziu în luna 12 de implementare a proiectului.

Înainte de semnarea cu beneficiarii de ajutor de minimis a contractelor de subvenție, în baza cărora acordă ajutorul de minimis, beneficiarul finanțării nerambursabile (administratorul schemei de antreprenoriat si administratorul schemei de ajutor de minimis ) va informa beneficiarii de ajutor de minimis cu privire la caracterul de minimis al ajutorului şi are desemenea obligația verificării respectării criteriilor de acordare a ajutorului de minimis prevăzute în Regulamentul 2831/2023.

Toate contractele de subvenție de minimis încheiate între administratorul schemei de minimis și beneficiarii ajutorului de minimis vor fi încheiate până cel târziu în ultima zi de implementare din luna 12 de implementare a proiectului. Toate contractele de subvenție încheiate după ultima zi de implementare a lunii 12 de implementare a proiectului vor fi declarate neeligibile.

**Cerințe minime obligatorii pentru a considera încheiată etapa I:**

* îmbunătățirea competențelor în domeniul antreprenorial (atestată prin obținerea certificatului de absolvire) a cel puțin 80% din persoanele care intenționează să înființeze o întreprindere, cu respectarea indicatorilor propuși în cererea de finanțare, justificate prin prezentarea către AM, respectiv OI responsabil, a certificatelor de absolvire emise de MMSS;
* elaborarea planurilor de afaceri, individual sau în echipă de participanți în cadrul cursurilor de formare pentru competente antreprenoriale;
* minimum 5.250 de planuri de afaceri selectate;
* semnarea contractelor de subvenție.

**NB: Etapa I de implementare se finalizează odată cu semnarea Contractelor de subvenție.**

**NB: După semnarea contractului de subvenție nu se mai pot oferi, în cadrul proiectului, servicii de sprijin pentru funcționarea și dezvoltarea afacerii (consiliere antreprenorială, juridică, mentorat etc.), întreprinderile fiind doar monitorizate cu privire la existența și funcționarea acestora, crearea și menținerea locurilor de muncă asumate, utilizarea și raportarea ajutorului de minimis etc.**

Administratorul schemei de antreprenoriat va prezenta documentele justificative care să ateste finalizarea procesului de selecție a cel puțin 5250, precum și lista de rezervă (planurile de afaceri selectate în vederea finanțării în cadrul proiectului, metodologia de selecție, documente care susțin nominalizarea comisiei de evaluare, grilele de evaluare completate și semnate de membrii comisiei de evaluare, contestații și răspunsul la acestea, procesul-verbal de încheiere a selecției planurilor de afaceri). Administratorul schemei de antreprenoriat/ administratorul schemei de ajutor de minimis, dupa caz, are responsabilitatea exclusivă a întregului proces de recrutare a grupului țintă și de evaluare și selecție a planurilor de afaceri propuse pentru finanțare. În cazul în care AM/OI responsabil constată, la finalul perioadei de verificare a documentelor, neconcordanțe între documentele prezentate și activitățile desfășurate în cadrul acestei etape sau lipsa unuia sau mai multor documente justificative, cheltuielile aferente activităților în discuție pot fi declarate neeligibile.

**Etapa a II-a – Implementarea planurilor de afaceri și monitorizarea funcționării întreprinderilor**

Aceasta reprezintă etapa în cadrul căreia administratorul schemei de antreprenoriat are obligația de a derula activități ce au ca scop final susținerea grupului țintă în implementarea planului de afaceri selectat în etapa I.

Fiecare beneficiar al ajutorului de minimis va trebui să angajeze minim 2 persoane in cadrul intreprinderilor nou înființate, conform planului de afaceri.

Locurile de munca nou create (minim 2) trebuie sa fie cu normă întreagă și pe perioadă nedeterminată. Nu se acceptă angajarea aceleiași persoane la mai mult de o întreprindere înființată în cadrul aceluiași proiect.

În cazul în care în perioada menționată locul/locurile de muncă create în cadrul întreprinderilor nou înființate se vacantează, beneficiarul de ajutor de minimis va avea un termen de maxim 30 de zile să ocupe locul/locurile de muncă vacante, păstrând numărul și tipul acestora, pentru care a primit punctaj la evaluarea planului de afaceri.

Beneficiarul finanțării nerambursabile (administratorul schemei de antreprenoriat, administratorul ajutorului de minimis, după caz) are obligația verificării respectării criteriilor de acordare a ajutorului de minimis prevăzute în Regulamentul 2831/2023, conform schemei de ajutor de minimis și prevederilor prezentului Ghid și semnează cu beneficiarii de ajutor de minimis contractele de subvenție, în baza cărora acordă ajutorul de minimis.

Persoanele juridice nou înființate vor trebui să aibă sediul social și, după caz, punctul/punctele de lucru în regiunile de dezvoltare în care se implementează proiectul.

Fiecare beneficiar al ajutorului de minimis va trebui să angajeze în cadrul întreprinderilor nou înființate numărul minim de persoane pe care s-a obligat să le angajeze, conform Planului de afaceri, la cel târziu 4 luni de la finalizarea Etapei I.

În situația în care termenul de angajare (4 luni de la finalizarea Etapei I) nu este respectat, începând cu luna a 5-a de la semnarea finalizarea Etapei I, administratorul schemei de ajutor de minimis va aplica următoarele corecții financiare (%) per loc de muncă neocupat, sume care se scad din valoarea totală a ajutorului de minimis, după cum urmează:

* în procent de *25/număr total de locuri de munca*, din valoarea ajutorului financiar acordat aferent planului de afaceri pentru o întârziere de maxim 1 lună/ loc de muncă neocupat;
* în procent de *50/număr total de locuri de munca,* din valoarea ajutorului financiar acordat aferent planului de afaceri pentru o întârziere de maxim 2 luni/ loc de muncă neocupat;
* în procent de 75*/număr total de locuri de munca,* din valoarea ajutorului financiar acordat aferent planului de afaceri pentru o întârziere de maxim 3 luni/ loc de muncă neocupat;
* în procent de *100/număr total de locuri de munca* din valoarea ajutorului financiar aferent planului de afaceri pentru o întârziere de maxim 4 luni/ loc de muncă neocupat.

În situația în care după 8 luni de la finalizarea Etapei I, nu sunt ocupate toate locurile de munca asumate prin Planul de afaceri, administratorul schemei de ajutor de minimis are obligația de a rezilia Contractul de subvenție si de a recupera toate sumele plătite către intreprinderea respectivă.

Persoanele angajate în cadrul întreprinderilor nou înființate vor avea, în mod obligatoriu, domiciliul/resedinta în regiunile de dezvoltare în care se implementează proiectul, în mediul urban sau rural.

**Beneficiarii de ajutor de minimis au obligația de a respecta prevederile Ordinului nr. 1.284 din 8 august 2016 privind aprobarea Procedurii competitive aplicabile solicitanţilor/beneficiarilor privaţi pentru atribuirea contractelor de furnizare, servicii sau lucrări finanţate din fonduri europene, cu modificările și completările ulterioare.**

În cadrul acestei etape, administratorul schemei de minimis are obligația de a include următoarele activități:

II.1. Decontarea de către administratorul schemei a sumelor aferente implementării planurilor de afaceri selectate în cadrul proiectului (activitate relevantă)

Cheltuielile aferente înființării și funcționării întreprinderilor finanțate intră sub incidența ajutorului de minimis, conform Schemei de ajutor de minimis.

\* Întreprinderile nou înființate vor asigura o cofinanțare de minim 10% din valoarea sprijinului financiar acordat (cofinanțarea proprie poate fi asigurată exclusiv în bani).

Ajutorul de minimis se va putea acorda în maximum trei tranșe, luând în considerare prevederile planurilor de afaceri depuse de către persoanele din grupul țintă. Prima tranșă va reprezenta maximum 50% din valoarea totală a finanțării nerambursabile solicitate de către întreprinderea sprijinita.

**o În calitatea lor de administratori ai schemelor de antreprenoriat, nici beneficiarul, nici partenerii acestora din proiect nu pot încheia contracte de prestări servicii, furnizare de bunuri sau execuție de lucrări cu beneficiarii ajutorului de minimis în cadrul aceluiași proiect. Această prevedere se aplică şi angajaților Beneficiarului/Partenerului.**

**o Persoanele fizice care înființează afaceri nu trebuie să aibă calitatea de asociați majoritari în structura altor întreprinderi (inclusiv** **Persoane Fizice Autorizate, Persoane Fizice Independente, Întreprinderi Individuale, Întreprinderi Familiale etc.) la data semnării contractului de subvenție.**

II.2 – Monitorizarea funcționării și dezvoltării întreprinderilor finanțate (activitate relevantă)

Administratorul schemei de antreprenoriat desfășoară acțiuni care au ca scop monitorizarea activității întreprinderilor înființate, inclusiv exploatarea și sustenabilitatea planului de afaceri asumat în sensul dezvoltării, și nu doar al supraviețuirii în piață, precum și a atingerii tuturor rezultatelor asumate prin proiect, cu acordarea unei atenții deosebite menținerii locurilor de muncă create, precum și funcționalității întreprinderilor create. Modul de realizare a monitorizării întreprinderilor va fi prezentată în cadrul cererii de finanțare.

La finalul implementării proiectului, precum si in perioada de asigurare a sustenabilității asumată in cererea de finantare, de după finalizarea perioadei de implementare a proiectului, indiferent de cauzele care determină eventuala fluctuație a numărului de persoane angajate, administratorul schemei de antreprenoriat are obligația de a se asigura că numărul persoanelor angajate în cadrul întreprinderilor nou înființate este cel puțin egal cu numărul total asumat inițial.

Pe parcursul implementării planului de afaceri, administratorul schemei de ajutor de minimis poate accepta modificări ale acestuia, prin act adițional la contractul de subvenție. Administratorul schemei de ajutor de minimis se va asigura și va confirma ca aceste modificări nu afectează condițiile/criteriile inițiale de acordare a finanțării de minimis.

**Elemente privind implementarea etapei II:**

La finalul acestei etape, administratorul schemei de antreprenoriat va prezenta documentele justificative privind plata sumelor acordate ca ajutor de minimis întreprinderilor înființate. În cazul în care AM/OI responsabil constată, la finalul perioadei de verificare a documentelor, neconcordanțe între documentele prezentate și activitățile desfășurate în cadrul proiectului sau lipsa unuia sau mai multor documente justificative, cheltuielile aferente activităților în discuție pot fi declarate neeligibile.

După semnarea contractului de subventie, întreprinderile nou create trebuie să-și continue activitatea, pe durata implementării proiectului, In Etapa II, pentru o perioadă de 12 luni de la data semnării contractului de subventie, la care se adaugă o perioada minimă obligatorie de 24 luni de sustenabilitate, ulterior finalizării implementării proiectului.

În situația în care o întreprindere nou creată își încetează activitatea pe durata implementării proiectului, în perioada de 12 luni de la data semnării contractului de subvenție, administratorul schemei de ajutor de minimis va aplica o corecție financiară de 100%, va dispune rezilierea contractului de subvenție si recuperarea sumelor plătite către întreprinderea respectivă.

Toate plățile aferente funcționării întreprinderilor nou create trebuie efectuate în cadrul Etapei II, pe durata implementării proiectului.

**Etapa III Asigurarea monitorizării sustenabilității întreprinderilor sprijinite**

III.1 – Monitorizarea funcționării și dezvoltării întreprinderilor finanțate pe perioada de sustenabilitate (activitate relevantă)

În perioada Etapei III, respectiv pe durata de sustenabilitate asumată in cererea de finanțare/ planul de afaceri, de după finalizarea implementării proiectului, beneficiarul ajutorului de minimis va asigura continuarea funcționării întreprinderii și va menține ocuparea locurilor de muncă nou create. In acest sens, fiecare întreprindere sprijinita are obligatia de a asuma si menține:

* locuirile de munca nou create, in aceiași parametri ca cei asumați prin Planul de afaceri (norma de lucru, nivel de salarizare) pentru o perioada de minim 24 de luni de la finalizarea celor 12 luni de implementare a planului de afaceri din perioada etapei a II a;
* functionarea întreprinderii și mentinerea echipamentelor achizitionate/infrastructurii dezvoltate pentru o perioada de minim 24 de luni de la finalizarea celor 12 luni de implementare a planului de afaceri din perioada etapei a II a;

În cazul în care în perioada de sustenabilitate asumată, locul/locurile de muncă create în cadrul întreprinderilor se vacantează, beneficiarul ajutorului de minimis va avea un termen de maxim 30 de zile să ocupe locul/locurile de muncă vacante, fără a fi aplicate corecții financiare.

În situația în care o întreprindere nou creată își încetează activitatea în perioada de sustenabilitate asumată, întreprinderea respectivă are obligația de a restitui integral sumele primite cu titlu de ajutor de minimis.

În situația în care o întreprindere nou creată nu va menține ocuparea locurilor de muncă nou create (așa cum au fost acestea asumate în planul de afaceri aprobat), în perioada de sustenabilitate asumată, se vor aplica urmatoarele corecții financiare, proporționale cu numărul de locuri de munca neocupate si cu durata de neocupare a acestora, in procent calculat după cum urmează si care se aplica la valoarea totala a ajutorului de minimis primit:

[(numar luni de neocupare / numar luni de sustenabilitate -1) x 100] / numar locuri de munca asumate

Numarul de luni de neocupare luat in calcul poate fi mai mare sau egal cu 2 luni, si mai mic sau egal cu numarul de luni de sustenabilitate asumat -1 (minus o unitate).

Persoanele care fac parte din echipa de proiect, asociații sau angajații din cadrul beneficiarului sau partenerilor săi din proiect nu pot avea calitatea de angajați sau asociați în cadrul întreprinderilor înființate prin proiect.

Persoanele fizice din grupul țintă nu pot avea calitatea de asociat, administrator, reprezentant legal sau angajat în cadrul a mai mult de o întreprindere înființată în cadrul acestui apel. În cazul în care întreprinderea se înființează ca societate reglementată de Legea societăților nr. 31/1990, republicată, cu modificările și completările ulterioare, și are mai mult de un asociat, persoana fizică al cărei plan de afaceri a fost selectat în vederea finanțării va trebui să aibă calitatea de asociat majoritar.

Persoana al cărei plan de afaceri a fost selectat în vederea finanțării va trebui să aibă calitatea de reprezentant legal, acționar unic/acționar majoritar și administrator al afacerii nou înființate și sprijinite prin proiect, reprezintă societatea, are rol executiv în întreprindere, fiind efectiv cel care asigură gestiunea afacerii, este responsabil de patrimoniul întreprinderii înființate, are responsabilitatea de a garanta întru totul desfășurarea legală a activității economice și realizarea obiectelor de activitate.

Constituie incompatibilitate existența relațiilor de rudenie sau afinitate până la gradul II inclusiv între personalul AM/OIR/OI responsabil pentru monitorizarea tehnică și financiară a proiectelor și personalul Beneficiarului/Partenerilor, precum și față de membrii grupului țintă care, în urma concursului de planuri de afaceri, au dobândit calitatea de administratori în întreprinderile înființate.

**OBSERVAȚII GENERALE PRIVIND IMPLEMENTAREA ACTIVITĂȚILOR ÎN CELE 2 ETAPE**

Delimitarea în timp a celor 3 etape cadru de implementare a schemei de ajutor de minimis pentru înființarea de întreprinderi (prin stabilirea duratelor maxime de implementare și a cerințelor minime pentru a considera încheiată o etapă) are în vedere proiectul în ansamblu, urmărindu-se trasarea unei limite temporale pentru furnizarea activităților specifice fiecărei etape către toți beneficiarii de ajutor de minimis.

Cele 3 etape se pot suprapune parțial, în sensul că administratorul schemei de antreprenoriat poate începe implementarea etapei a II-a înainte de finalizarea etapei I, pentru segmentul de grup țintă care a beneficiat de toate activitățile etapei I, deci inclusiv de semnarea contractelor de subventie.

În situația în care administratorul schemei de antreprenoriat va organiza concursul de planuri de afaceri in mai multe sesiuni (la momente diferite in timp, locații / localități / regiuni diferite), se va asigura că divizarea acestuia nu generează nicio discriminare în efectuarea selecției viitorilor antreprenori.

Anumite activități ale proiectului se pot desfășura în afara regiunilor vizate de proiect, în regiunile mai puțin dezvoltate sau/și în regiunea dezvoltată București-Ilfov, cu condiția ca aceste activități să fie în interesul grupului țintă vizat prin proiect.

### Activitatea de bază

Toate activitățile relevante prevăzute la secțiunea 5.2.2. reprezintă activități de bază în cadrul acestui apel de proiecte și este obligatoriu ca fiecare dintre acestea să se regăsească în cererea de finanțare.

### Activităţi neeligibile

Pot fi considerate neeligibile activitățile care fie nu au legătură directă cu activitățile incluse în secțiunea 5.2.2, fie nu sunt necesare pentru execuția proiectului, cu excepția activităților de tipul activități de management de proiect, de suport pentru managementul / coordonarea proiectului, achiziții, ITC, informare si publicitate, activități aferente cheltuielilor indirecte etc.

## Eligibilitatea cheltuielilor

### Baza legală pentru stabilirea eligibilităţii cheltuielilor

* REGULAMENTUL (UE) 2021/1060 AL PARLAMENTULUI EUROPEAN ȘI AL CONSILIULUI din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* REGULAMENTUL (UE) 2021/1057 AL PARLAMENTULUI EUROPEAN ȘI AL CONSILIULUI din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* REGULAMENTUL (UE) 2023/2831 AL COMISIEI din 13 decembrie 2023 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis
* ORDONANŢA DE URGENŢĂ nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* HOTĂRÂREA nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* HOTĂRÂREA nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

### Categorii şi plafoane de cheltuieli eligibile

**Reguli generale și specifice de decontare**

* Cheltuielile (directe și indirecte) care nu fac obiectul schemei de ajutor de minimis trebuie să reprezinte max. 10% din valoarea totala eligibila a proiectului;
* Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PEO 2021-2027;
* Valoarea cheltuielilor de tip FEDR nu trebuie să depășească procentul de 15% din valoarea cheltuielilor directe eligibile aferente proiectului;
* Cheltuielile pentru măsurile care vizează înființarea și funcționarea de întreprinderi vor fi tratate ca subvenții/ ajutor de minimis, prin urmare aceste cheltuieli nu vor fi cuantificate drept cheltuieli de tip FEDR. Cheltuielile de tip FEDR, inclusiv cele pentru echipamente, și cheltuielile pentru închiriere și leasing vor respecta regulile și plafoanele stabilite prin Ghidul Condiții Generale PEO 2021-2027.
* Cheltuielile indirecte vor fi decontate ca rată forfetară de fix 15% din costurile directe cu personalul prin aplicarea articolului 54 litera (b) din Regulamentul UE 2021/1060.

În cazul proiectelor implementate in parteneriat, cheltuielile indirecte vor fi decontate ca rată forfetară de fix 15% din costurile directe cu personalul aferente bugetului gestionat de fiecare partener, inclusiv de către liderul de parteneriat.

În plus, față de prevederile specifice din prezentul ghid, se vor avea în vedere secțiunile relevante din Ghidul Solicitantului – Condiții Generale PEO 2021 - 2027, cu modificările și completările ulterioare.

Pentru a fi eligibilă, o cheltuială trebuie să respecte prevederile naționale și europene care reglementează gestiunea fondurilor europene și a fondurilor naționale aferente acestora, precum și normele naționale privind gestionarea fondurile publice.

Decontarea cheltuielilor se realizează pe bază de costuri reale și pe bază de opțiuni de costuri simplificate, detaliate mai jos.

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului și pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente  managementului de proiect | cheltuielile salariale aferente liderului de parteneriat/partener unic (managerul de proiect, responsabil financiar și opțional responsabil achiziții publice și asistent manager | Salarii manager de proiect, responsabil financiar și opțional, responsabil achiziții publice și asistent manager |
| cheltuielile salariale aferente partenerului (coordonator de proiect din partea partenerului, responsabil financiar și, opțional, responsabilul de achiziții publice și asistent manager) | Salarii coordonator de proiect din partea partenerului, responsabil financiar și opțional, responsabilul de achiziții publice și asistent manager |
| Cheltuieli salariale | Cheltuieli salariale cu personalul  implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului, altele decât management de proiect. Sunt incluse în categoria cheltuielilor salariale aferente experților pentru implementarea activităților, cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | -Contribuții angajat și angajator pentru personalul implicat în managementul de proiect  -Contribuții angajați și angajatori pentru personalul implicat în implementarea proiectului, altele decât management de proiect |
| Onorarii/venituri asimilate salariilor pentru experți proprii/cooptați | Onorarii/venituri asimilate salariilor pentru experți proprii/cooptați |
| Cheltuieli cu deplasarea | Cheltuieli cu deplasarea pentru personal propriu și experți implicați in implementarea proiectului | - Cheltuieli pentru cazare, inclusiv manager proiect și coordonator proiect partener  -Cheltuieli cu diurna personalului propriu, inclusiv manager proiect și coordonator proiect partener  -Cheltuieli pentru transport, inclusiv pentru manager proiect și coordonator proiect partener (transportul efectuat cu mijloacele de transport în comun sau taxi, gară, autogară sau port de la locul delegării ori locul de cazare, precum și transportul efectuat pe distanța dintre locul de cazare și locul delegării)  -Taxe și asigurări de călătorie și asigurări medicale aferente deplasării |
| Cheltuieli cu deplasarea pentru participanți - grup țintă | -Cheltuieli pentru cazare\*  -Cheltuieli pentru transportul\*\* persoanelor (inclusiv transportul efectuat cu mijloacele de transport în comun sau taxi, gară, autogară sau port de la locul delegării ori locul de cazare, precum și transportul efectuat pe distanța dintre locul de cazare și locul delegării)  -Taxe și asigurări de călătorie și asigurări medicale aferente deplasării  *\* Nu sunt eligibile cheltuieli pentru cazare pentru cursurile de formare profesionale de inițiere, perfecționare sau specializare decontate pe bază de cost unitar*  *\*\* Nu sunt eligibile cheltuieli pentru transport pentru cursurile de formare profesionale de inițiere, perfecționare sau specializare decontate pe bază de cost unitar* |
| Cheltuieli cu servicii | Cheltuieli pentru consultanță și expertiză | -Cheltuieli aferente diverselor achiziții de servicii specializate, pentru care solicitantul/partenerii nu au expertiza necesară (de exemplu consultanță juridică necesară implementării activităților proiectului, formare profesională, consiliere profesională, servicii medicale aferente grupului țintă în vederea participării la programele de formare profesională, dezvoltarea de aplicații și sisteme informatice destinate activităților cu grupul țintă etc.) |
| Cheltuieli cu servicii pentru organizarea de evenimente și cursuri de formare | - servicii de organizare evenimente cu grupul țintă sau în beneficiul grupului țintă, pachete complete conținând transport şi cazare a participanților, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă etc. |
| Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | Cheltuieli cu taxe/abonamente/ cotizații/acorduri/ autorizații/ garanții bancare necesare pentru implementarea proiectului | Cheltuielile pentru achiziția de publicații/abonamente la publicații, cărți relevante pentru obiectul de activitate al beneficiarului, în format tipărit și/sau electronic, precum și cotizațiile pentru participarea la asociații.  -Achiziționare de reviste de specialitate, materiale educaționale relevante pentru operațiune, în format tipărit, audio și/ sau electronic;  -Taxe de eliberare a certificatelor de calificare/ absolvire;  -Taxe de participare la programe de formare/ educație;  -Cheltuielile aferente garanțiilor oferite de bănci sau alte instituții financiare;  -Taxe notariale. |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | - Materiale consumabile  -Cheltuieli cu materii prime și materiale necesare derulării cursurilor practice  -Materiale direct atribuibile susținerii activităților de educație și formare  -Papetărie  -Cheltuieli cu materialele auxiliare  -Cheltuieli cu materialele pentru ambalat  -Cheltuieli cu alte materiale consumabile  - Licențe si software  - Multiplicare |
| Cheltuieli cu hrana | Cheltuieli cu hrana | -Cheltuieli cu hrana pentru participanți (grup țintă) și alți participanți la activitățile proiectului |
| Cheltuieli cu închirierea, altele decât cele prevăzute la cheltuielile generale de administrație | Cheltuieli cu închirierea, altele decât cele prevăzute la cheltuielile generale de administrație | - Închirierea de spatii aferente derulării activităților care conduc către rezultate și indicatori (evenimente, workshop-uri, training-uri, formare profesională, servicii etc.)  - Închirierea de spații aferente derulării activităților proiectului  - Închiriere echipamente  - Închiriere vehicule  - Închiriere diverse bunuri |
| Cheltuieli de leasing | Cheltuieli de leasing fără achiziție | Rate de leasing plătite de utilizatorul de leasing pentru:   * + Echipamente   + Vehicule   + Diverse bunuri mobile şi imobile |
| Cheltuieli sub forma de bareme standard pentru costurile unitare | Cost unitar programe de formare cu recunoaștere națională (inițiere/perfecționare/specializare) |  |
| Cheltuieli de tip FEDR | Cheltuieli de tip FEDR cu excepția construcțiilor, terenurilor, achiziția imobilelor | Cheltuieli cu achiziția de echipamente, inclusiv echipamente IT, mobilier, alte cheltuieli pentru investiții necesare activităților proiectului |
| Cheltuieli eligibile directe care intră sub incidența ajutorului de minimis | Cheltuieli cu taxe/ abonamente/ cotizații/ acorduri/ autorizații/ garanții bancare necesare pentru implementarea proiectului | Taxe pentru înființarea de întreprinderi |
| Subvenții pentru înființarea unei afaceri (antreprenoriat) | Cheltuieli cu salariile personalului nou angajat  Cheltuieli salariale  Venituri asimilate salariilor pentru experți proprii/ cooptați  Contribuţii sociale aferente cheltuielilor salariale şi cheltuielilor asimilate acestora (contribuţii angajaţi şi angajatori)  Cheltuieli cu deplasarea personalului întreprinderilor sprijinite:  Cheltuieli pentru cazare  Cheltuieli cu diurna personalului propriu  Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanța dintre locul de cazare și locul delegării)  Taxe și asigurări de călătorie și asigurări medicale aferente deplasării  Cheltuieli aferente diverselor achiziții de servicii specializate, pentru care beneficiarul ajutorului de minimis nu are expertiza necesară  Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile, alte cheltuieli pentru investiţii necesare funcţionării întreprinderilor  Cheltuieli cu închirierea de sedii (inclusiv depozite), spații pentru desfășurarea diverselor activități ale întreprinderii, echipamente, vehicule, diverse bunuri  Cheltuieli de leasing fără achiziție (leasing operațional) aferente funcționării întreprinderilor (rate de leasing operațional plătite de întreprindere pentru: echipamente, vehicule, diverse bunuri mobile și imobile)  Utilităţi aferente funcţionării întreprinderilor  Servicii de administrare a clădirilor aferente funcţionării întreprinderilor  Servicii de întreţinere şi reparare de echipamente şi mijloace de transport aferente funcţionării întreprinderilor  Arhivare de documente aferente funcţionării întreprinderilor  Amortizare de active aferente funcţionării întreprinderilor  Cheltuieli financiare şi juridice (notariale) aferente funcţionării întreprinderilor  Conectare la reţele informatice aferente funcţionării întreprinderilor  Cheltuieli de informare şi publicitate aferente funcţionării întreprinderilor  Alte cheltuieli aferente funcţionării întreprinderilor  Prelucrare de date  Întreţinere, actualizare şi dezvoltare de aplicaţii informatice    Achiziţionare de publicaţii, cărţi, reviste de specialitate relevante pentru operaţiune, în format tipărit şi/sau electronic  Concesiuni, brevete, licenţe, mărci comerciale, drepturi şi active similare  Cheltuielile aferente garanțiilor oferite de bănci sau alte instituții financiare |
| Cheltuieli indirecte – Cheltuielile eligibile indirecte reprezintă cheltuieli efectuate pentru funcționarea de ansamblu a proiectului și care nu pot fi atribuite unei anumite activități | | |
| Finanțare la rate forfetare pentru costurile indirecte | Rata forfetară conform art. 54 lit (b) din Regulamentului (UE) nr. 2021/1060 |  |

### Categorii de cheltuieli neeligibile

*Nu sunt eligibile* următoarele categorii de cheltuielile, conform prevederilor art. 10 din HG nr. 873/2022, și anume:

a) cheltuielile prevăzute la art. 64 din Regulamentul (UE) 2021/1060;

b) cheltuielile efectuate în sprijinul relocării potrivit art. 66 din Regulamentul (UE) 2021/1060;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) 2021/1057;

e) cheltuielile excluse de la finanțare potrivit art. 9 din Regulamentul (UE) 2021/1056;

f) achiziția de echipamente și autovehicule sau mijloace de transport second hand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaraților depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

### Opţiuni de costuri simplificate. Costuri directe şi costuri indirecte

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

Programul Educație și Ocupare prevede două categorii de cheltuieli eligibile:

a) cheltuieli eligibile directe

și

b) cheltuieli eligibile indirecte

Cheltuielile eligibile directe sunt cheltuieli care pot fi atribuite unei anumite activităţi individuale din cadrul proiectului şi pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, sonorizare, interpretariat, editarea şi tipărirea de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc.

Cheltuielile eligibile indirecte sunt cheltuielile efectuate pentru funcționarea de ansamblu a proiectului şi care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporţional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului - Condiții Generale PEO 2021-2027.

### Opţiuni de costuri simplificate. Costuri unitare/sume forfetare şi rate forfetare

Pentru implementarea cursurilor de formare profesională cu recunoaștere națională în conformitate cu prevederile OG nr. 129/2000 privind formarea profesională a adulților de **inițiere, perfecționare sau specializare**, decontarea cheltuielilor se realizează pe bază de cost unitar, după cum urmează:

|  |  |  |
| --- | --- | --- |
| **Nivel curs** | **Cost unitar/angajat/** **oră programată de curs** | **Documente suport solicitate la rambursare** |
| Cursuri de formare profesională cu recunoaștere națională în conformitate cu prevederile OG 129/2000 privind formarea profesională a adulților de inițiere, perfecționare sau specializare | **24,81 lei** | * certificat de absolvire a unui program de formare profesională de inițiere, perfecționare sau specializare * acte de identitate ale participanților * declarație pe proprie răspundere a participanților care au absolvit cursurile de formare privind confirmarea primirii stimulentului de 5 lei/oră pe perioada derulării cursului |

Costul unitar va acoperi următoarele tipuri de cheltuieli:

- Taxe și plăți către unitățile care furnizează cursuri de FPC inclusiv taxa de curs, plata examinatorilor, precum și plata instructorilor externi care au susținut cursurile interne;

- Plăți efectuate pentru participanții la cursurile de FPC pentru transport și cazare;

- Costul forței de muncă al instructorilor interni și personalului propriu al centrului de pregătire, precum și al altor persoane implicate exclusiv sau parțial în coordonarea și susținerea cursurilor de FPC;

- Costul spațiului de pregătire (sălile de curs), al echipamentelor și materialelor didactice, inclusiv consumabilele folosite pentru cursurile de formare profesională continuă.

În plus, pentru participanți, la costul reieșit pentru stabilirea costului unitar s-au adăugat 5 lei/oră, reprezentând stimulente (ajutoare, premii) pentru cursanți pe perioada derulării cursului.

În bugetul proiectului nu vor fi cuprinse cheltuieli cu subvenții, premii, burse, pentru participarea grupului țintă la cursuri de formare profesională.

Nu sunt incluse cheltuielile cu managementul de proiect și cheltuielile indirecte.

### Finanţare nelegată de costuri

**Nu este cazul.**

## Valoarea minimă şi maximă eligibilă/nerambursabilă a unui proiect

În cadrul prezentului apel de proiecte, valoarea totală maximă eligibilă a unui proiect este de 295.750.000,00 euro.

Minim 90% din bugetul proiectului va fi alocat subvențiilor pentru înființarea întreprinderilor (cheltuieli care intră sub incidența ajutorului de minimis).

Maxim 10% din bugetul proiectului va fi alocat cheltuielilor nesubsumate schemei de ajutor de minimis.

Valoarea ajutorului de minimis acordat per întreprindere nou creată este de maxim 250.000 lei /întreprindere in functie de numarul de locuri de munca create .

În cadrul prezentului apel de proiecte nu vor fi finanțate proiecte a căror valoare a asistenței financiare nerambursabile (contribuția UE + contribuția națională) este mai mică sau egală cu 201.000,00 euro.

Bugetul proiectului va fi exprimat DOAR în lei.

Cursul de schimb care va fi utilizat de beneficiar pentru întocmirea bugetului proiectului precum și pentru verificarea încadrării bugetului proiectului în valoarea maximă eligibilă admisibilă, este cursul InfoEuro aferent lunii \_\_\_\_\_\_\_\_\_ 2024, respectiv 1 EURO = \_\_\_\_\_\_\_ RON, disponibil la următoarea adresa: <http://ec.europa.eu/budget/contracts_grants/info_contracts/inforeuro/index_en.cfm>

## Cuantumul cofinanţării acordate

Contribuția proprie minimă a solicitantului

A. Contribuția solicitantului/partenerilor pentru cheltuielile care nu fac obiectul schemei de ajutor de minimis.

În cadrul prezentului apel, procentul minim de cofinanțare proprie obligatoriu pentru solicitant și parteneri, după caz, este prezentat în secțiunea 2. Condiții generale de eligibilitate a solicitanților - 2.2. Cofinanțarea proprie minimă a beneficiarului, din Ghidul Solicitantului – Condiții Generale PEO.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar.

Atât solicitantul cât și fiecare partener trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în bugetul proiectului, nefiind posibil ca un partener sau/și solicitantul să asigure partea de buget (asistența financiară nerambursabilă sau/și contribuție proprie) prevăzută pentru un alt partener.

B. Contribuția solicitantului/partenerilor pentru cheltuielile care fac obiectul schemei de ajutor de minimis

În cadrul prezentului apel de proiecte, procentul minim de cofinanțare proprie obligatoriu pentru solicitant și parteneri se aplică și cheltuielilor care fac obiectul schemei de ajutor de minimis.

## Durata proiectului

Durata de implementare a proiectului este de maxim 60 de luni, dar nu mai târziu de 31.12.2029.

Proiectele care vor prevedea o perioadă de implementare mai mare de 60 de luni vor fi respinse.

La completarea cererii de finanțare va trebui evidențiată în sistemul electronic durata fiecărei activități și sub-activități incluse în proiect.

Durata de implementare de maxim 60 de luni vizează perioada de implementare ulterioară semnării Contractului de finanțare si exprimă durata activităților post-contractuale. Implementarea operațiunilor poate fi demarată anterior semnării Contractului de finanțare iar cheltuielile efectuate pe perioada de implementare anterioara semnării Contractului de finanțare vor fi rambursate cu condiția respectării condițiilor de eligibilitate.

## Alte cerinţe de eligibilitate a proiectului

**Nu este cazul**

# Indicatori de etapă

Conform secțiunii 3.8 Indicatori.

# Completarea şi depunerea cererilor de finanţare

## Completarea formularului cererii

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor.

Toate Cererile de finanțare și/sau toate documentele aferente unei Cereri de finanțare transmise în alt mod, nu vor fi luate în considerare în procesul de evaluare.

In ceea ce priveste completarea sectiunii „Buget – domeniu de interventie“ se va selecta din aplicatia informatica MySMIS2021+:

* 136. Sprijin specific pentru ocuparea forței de muncă în rândul tinerilor și integrarea socioeconomică a tinerilor – reprezentand 88,27% din bugetul total eligibil al proiectului;
* 154 Masuri pentru imbunătățirea accesului unor grupuri marginalizate, cum ar fi romii, la educație și locuri de munca și pentru promovarea incluziunii sociale a acestora“ – reprezentând 11,73% din bugetul total eligibil al proiectului.

## Limba utilizată în completarea cererii de finanţare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

## Metodologia de justificare şi detaliere a bugetului cererii de finanţare

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea Capacitate solicitant.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări şi completări prin Legea nr. 142/2012, cu modificările și completările ulterioare.

**Completarea formularului aferent cheltuielii**

Pentru acest pas este necesară completarea următoarelor câmpuri:

• Descrierea cheltuielii – in acest câmp se vor introduce informații privind denumirea cheltuielii, precum si descrierea tehnică a acesteia (ex: laptop, procesor i7, 8 gb ram, etc). Pentru costurile salariale se recomanda ca in descrierea cheltuielii sa se precizeze numărul de ore de lucru pe zi, după caz, precum si numărul de zile sau luni pentru care va fi angajata fiecare persoana.

• Categorie – se va selecta din nomenclator categoria in care se încadrează cheltuiala

• Subcategorie – se va selecta din nomenclator subcategoria in care se încadrează cheltuiala

• Tip – se va selecta daca cheltuiala este directa sau indirecta;

• Achiziție – daca cheltuiala reprezintă o achiziție si aceasta a fost deja introdusa la secțiunea „Plan de Achiziții” in acest moment poate fi asociata cheltuielii.

• U.M. – unitatea de măsura (Pentru costurile salariale se recomanda ca unitatea de măsura sa fie ora)

• Cantitate – cantitatea necesara a fi folosita in cadrul subactivității

• Preț unitar fără tva

• Procent TVA – se va introduce procentul TVA aplicabil cheltuielii

• Nerambursabil – se calculează valoarea nerambursabila aferenta cheltuielii (in funcție de cofinanțarea stabilita prin ghidul solicitantului condiții specifice pentru apelul de proiecte).

• Justificare – se va justifica necesitatea efectuării cheltuielii, cantitatea si costul unitar.

Pentru justificarea costurilor detaliate in buget (excepție costurile indirecte care fac obiectul decontării prin mecanismul de costuri simplificate si costurile pentru care au fost stabilite plafoane) este obligatorie încărcarea in sistem de documente justificative. (studii de piață, analize de preț, etc).

Justificarea costurilor pentru resursa umana va fi făcută pe baza numărului de ore lucrate corelate cu activitatea desfășurata in cadrul proiectului.

În cazul in care exista cheltuieli de echipamente care vor fi folosite in cadrul mai multor activități/ subactivități directe, acestea vor fi alocate unei singure activitati/subactivități directe (se va evita divizarea si distribuirea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.

## Anexe şi documente obligatorii la depunerea cererii

• Documente care să demonstreze experiența relevantă în domeniul activităților desfășurate în proiect de solicitant/parteneri

• Autorizarea ca furnizor de formare profesională (Ordonanța Guvernului nr.129/31.08.2000 privind formarea profesională a adulților, republicată, cu modificările și completările ulterioare) valabilă la data depunerii cererii de finanțare, în cazul in care solicitantul/ liderul de parteneriat/ partenerii aplică în calitate de furnizor acreditat de formare profesionala. Nu este obligatoriu ca la depunerea cererii de finantare furnizorul de formare profesională sa fie acreditat pentru competente anteprenoriale.

• Acord de parteneriat, încheiat între solicitant și parteneri;

• Procedura de selecție a partenerilor din sectorul privat, în cazul solicitanților entități finanțate din fonduri publice;

• CV Manager de proiect și documente suport care atestă educația și experiența profesională specifică;

• CV Coordonator proiect partener și documente suport care atestă educația și experiența profesională specifică;

• Documente care să demonstreze experiența relevantă în domeniul activităților desfășurate în proiect de solicitant/parteneri;

• Documente care să demonstreze capacitatea financiară a parteneriatului;

## Aspecte administrative privind depunerea cererii de finanţare

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în Ghidul Solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în orice etapă de evaluare, selecție și contractare.

## Anexele şi documente obligatorii la momentul contractării

*•* Documente care atestă realitatea și conformitatea elementelor prezentate în cadrul Declarației unice;

• Actele de înființare și de dobândire a personalității juridice;

• Documentele statuare actualizate cu ultimele modificări ( ex. act constitutiv, statut etc);

• Extras actualizat din Registrul Asociațiilor și Fundațiilor sau certificat emis de Judecătorie sau Tribunal, care să ateste numărul de înregistrare al organizației și situația juridică a organizației;

• Certificat ONRC;

• Certificatul de atestare fiscală emis în conformitate cu prevederile Ordinului nr. 3654/2015 privind aprobarea procedurii de eliberare a certificatului de atestare fiscală, a certificatului de obligații bugetare, precum și a modelului și conținutului acestora. Solicitantului/partenerului NU i se poate acorda finanțarea nerambursabilă solicitată dacă se încadrează, din punct de vedere al obligațiilor de plată restante la bugetele publice, într-una din situațiile în care obligațiile de plată nete depășesc 1/12 din totalul obligațiilor datorate în ultimele 12 luni;

• Certificatul de atestare fiscală emis în conformitate cu prevederile Ordinului comun al ministrului administrației și internelor și ministrului finanțelor publice nr. 2052 bis/1528/2006 privind aprobarea unor formulare tipizate pentru stabilirea, constatarea, controlul, încasarea și urmărirea impozitelor și taxelor locale, precum și a altor venituri ale bugetelor locale, inclusiv pentru punctele de lucru. Certificatul trebuie să fie însoțit de Anexa privind verificarea eligibilității solicitanților de fonduri externe nerambursabile emisă în conformitate cu prevederile Ordinului comun al ministrului administrației și internelor și ministrului finanțelor publice nr. 75/767/2009 privind aprobarea unor formulare tipizate pentru activitatea de colectare a impozitelor și taxelor locale, desfășurată de către organele fiscale locale, în care trebuie să fie precizat că solicitantul se încadrează, la data întocmirii certificatului de atestare fiscală, în următoarea situație: "obligațiile de plată scadente nu depășesc 1/6 din totalul obligațiilor datorate în ultimul semestru încheiat".

• Împuternicire din partea consiliului director pentru persoana desemnată să semneze contractul de finanțare/documentele contractului, după caz;

• Lista resurselor umane implicate în proiect, în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc., după caz), semnat de reprezentantul legal al solicitantului;

• CV-urile (în format Europass) membrilor echipei de implementare a proiectului care au fost nominalizați în etapa de contractare, în limba română, indicând funcția/rolul în proiect, datate și semnate de către titulari pe fiecare pagină, în cazul în care acestea nu au fost încărcate în etapa de depunere a cererii de finanțare;

• Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condițiile de studii și experiența profesională specifică necesare pentru ocuparea funcției în proiect, în cazul în care acestea nu au fost încărcate în etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”;

• Declarație din partea solicitantului privind prevederile art.96 (1) din Legea nr. 161/2003;

• Declarație din partea solicitantului și a partenerilor privind evitarea dublei finanțări și utilizarea eficientă a fondurilor;

• Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanțare evaluată și aprobată;

• Fișele de identificare financiară completate cu conturile deschise pe proiect;

• Planul de monitorizare a proiectului – Anexa 2 la Contractul de finanțare Condiții Generale;

• Graficul cererilor de prefinanțare/plată/rambursare – Anexa 3 la Contractul de finanțare Condiții Generale.

De asemenea, în vederea verificării îndeplinirii condițiilor din Ghidul Solicitantului Condiții Specifice, cu privire la evitarea dublei finanțări și utilizarea eficientă a fondurilor, se va transmite lista de achiziții a echipamentelor (mijloace fixe sau platforme, echipamente IT etc.) din cadrul fiecărui proiect aprobat, însoțită de o notă de fundamentare privind destinația și utilitatea fiecărui echipament, precum și o declarație pe propria răspundere din partea beneficiarul cu privire la evitarea riscului de dublă finanțare pentru achiziționarea pe proiecte diferite a aceluiași tip de mijloace fixe sau platforme IT cu aceeași destinație.

De asemenea, la momentul contractării, solicitantul și partenerii vor depune o declarație privind evitarea conflictului de interese, al cărei model va fi furnizat în etapa de contractare.

## Renunţarea la cererea de finanţare

Renunțarea la Cererea de finanțare este posibilă doar ulterior finalizării procesului de evaluare si selecție si anterior semnării Contractului de finanțare și se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise în acest sens.

Renunțarea la implementarea proiectului, ulterior semnării Contractului de finanțare se realizează în conformitate cu prevederile Contractului de finanțare.

# Procesul de evaluare, selecţie şi contractare a proiectelor

## Principalele etape ale procesului de evaluare, selecţie şi contractare

În cadrul mecanismului competitiv, AM PEO lansează un apel de proiecte (cu termen limită sau cu depunere continuă) prin care stabilește reguli de elaborare și depunere a proiectelor și prezintă etapele de verificare a conformității administrative și a evaluării tehnice și financiare și de selecție, pe care le vor parcurge după depunere.

## Conformitate administrativă - Declaraţia unică

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice , a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+. Declarația unică este prevăzută în Anexa nr. 1 la prezentul Ghid.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul/liderul de parteneriat cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul PEO 2021 – 2027 (PEO) și în conformitate cu criteriile și sub-criteriile de evaluare menționate în Anexa nr. 1 „Criterii de evaluare și selecție tehnică preliminară“ (ETFP) la prezentul Ghid al Solicitantului Condiții Specifice.

Criteriile de evaluare preliminară a proiectului și a activităților sunt:

* Încadrarea proiectului propus spre finanțare în programul operațional;
* Respectarea criteriilor de eligibilitate a cheltuielilor;
* Includerea tuturor activităților obligatorii;
* Respectarea condițiilor de acces stabilite în ghidul Solicitantului – Condiții Specifice;
* Demonstrarea capacitații financiare a parteneriatului;
* Respectarea legislației europene și naționale, în cazul solicitanților entități finanțate din fonduri publice în ceea ce privește selecția partenerului/partenerilor ( unde este cazul);
* Depunerea acordului de parteneriat, dacă este cazul.

## Evaluarea tehnică şi financiară. Criterii de evaluare tehnică şi financiară

**Criteriile de evaluare tehnică și financiară aplicabile prezentului apel de proiecte sunt:**

Evaluarea tehnică și financiară se realizează în conformitate cu Metodologia de verificare, evaluare și selecție a proiectelor în cadrul Programului Educație și Ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa 2 Criterii de evaluare tehnică și financiară calitativă la prezentul Ghid al Solicitantului Condiții Specifice.

Criteriile de evaluare tehnică și financiară aplicabile prezentului apel de proiecte sunt*:*

* Relevanța – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Relevanță vor fi respinse;
* Eficacitate – maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficacitate vor fi respinse;
* Eficiență - maxim 30 de puncte, minim 21 de puncte. Cererile de finanțare care obțin mai puțin de 21 de puncte la criteriul Eficiență vor fi respinse;
* Sustenabilitate – maxim 10 puncte, minim 7 puncte. Cererile de finanțare care obțin mai puțin de 7 de puncte la criteriul Sustenabilitate vor fi respinse.

În cazul în care, in procesul de evaluare a bugetului proiectului, se va constata că valoarea alocată per întreprindere este subdimensionată, vor putea fi solicitate clarificări pentru a fi determinată viabilitatea afacerilor în raport cu valoarea alocată.

## Aplicarea pragului de calitate

În cazul programelor cofinanțate din FSE+ pragul de calitate sub care proiectele depuse la finanțare sunt declarate respinse este de minim 70% din punctajul maxim care poate fi acordat.

## Aplicarea pragului de excelenţă

Nu este cazul.

## Notificarea rezultatului evaluării tehnice şi financiare

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul PEO 2021 – 2027.

## Contestaţii

Aplicantul poate depune contestație conform prevederilor Metodologiei de verificare, evaluare şi selecție a proiectelor ȋn cadrul PEO 2021 – 2027.

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de 30 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO / OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- sunt expediate de solicitant după termenul stipulat în notificările/ scrisorile/ deciziile de comunicare a rezultatelor verificării și evaluării;

Contestațiile trebuie să vizeze explicit criteriile din grila de evaluare. Vor fi reevaluate doar criteriile contestate.

Termenul maxim de soluționare a unei contestații este de 30 zile de la data înregistrării acesteia.

## Contractarea proiectelor

### Verificarea îndeplinirii condiţiilor de eligibilitate

După finalizarea evaluării tehnice și financiare a cererilor de finanțare, autoritatea de management/organismul intermediar, după caz, demarează etapa de contractare.

Procesul de contractare se derulează în conformitate cu prevederile Ghidului Solicitantului Condiții Generale sub-capitolul „5.3 Contractare“.

### Decizia de acordare/respingere a finanţării

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management/organismului intermediar, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

### Definitivarea planului de monitorizare a proiectului

În conformitate cu Ordinul ministrului investițiilor și proiectelor europene nr. 1.777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

### Semnarea contractului de finanţare/emiterea deciziei de finanţare

Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

Contractul de finanțare va respecta modelul prevăzut în anexa la Ordinul ministrului investițiilor și proiectelor europene nr.2041 din 25 mai 2023 pentru aprobarea modelului contractului de finanţare prevăzut la art. 14 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.

Condițiile specifice ale contractului de finanțare (anexa 6 la Contractul de finanțare) sunt prevăzute în Anexa 7 la prezentul Ghid al Solicitantului - Condiții Specifice.

# Aspecte privind conflictul de interese

La conceperea cererii de finanțare precum și pe toată perioada implementării proiectului, beneficiarii/ partenerii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PEO în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM PEO / OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, Partenerilor, subcontractorilor, furnizorilor şi angajaților Beneficiarului/Partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PEO /OI PEO delegat și persoanelor fizice sau juridice care desfăşoară activităţi externalizate pentru AM PEO /OI PEO delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii și Partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

o Articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

o Capitolul II, Secțiunea a 2-a Reguli în materia conflictului de interese, din OUG nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor euroopene şi/sau a fondurilor publice naţionale aferente acestora, cu modificările și completările ulterioare;

o Titlul IV, Capitolul II din Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

o Capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice.

# Aspecte privind prelucrarea datelor cu caracter personal

Solicitanții și beneficiarii de finanțare nerambursabilă au obligația respectării prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului/ partenerilor, în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# Aspecte privind monitorizarea tehnică şi rapoartele de progres

## Rapoartele de progres

Se vor respecta prevederile Capitolului VII – Implementarea și monitorizarea proiectului din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

## Vizitele de monitorizare

Se vor respecta prevederile Capitolului VII – Implementarea și monitorizarea proiectului din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

## 11.3. Mecanismul specific indicatorilor de etapă. Planul de monitorizare

Se vor respecta prevederile Capitolului VII – Implementarea și monitorizarea proiectului din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

Verificarea tehnică a proiectului se va realiza pe baza Rapoartelor Tehnice de Progres, transmise de către Beneficiar însoțite de documente suport care atestă derularea activităților, atingerea rezultatelor și a indicatorilor asumați prin Cererea de finanțare.

Descrierea și detalierea procesului tehnic de transmitere a Rapoartelor Tehnice de Progres și a documentelor suport va fi prezentată de către AM PEO prin publicarea Manualului Beneficiarului.

# Aspecte privind managementul financiar

## 12.1. Mecanismul cererilor de prefinanţare

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare.

## 12.2. Mecanismul cererilor de plată

Se vor respecta prevederile OUG nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.

## 12.3. Mecanismul cererilor de rambursare

Se vor respecta prevederile OUG nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.

## 12.4. Graficul cererilor de prefinanţare/plată/rambursare

Se vor respecta prevederile Ordonanței de Urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

## 12.5. Vizitele la faţa locului

Se vor respecta prevederile Ordonanței de Urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare.

# Modificarea ghidului solicitantului

## 13.1. Aspectele care pot face obiectul modificărilor prevederilor ghidului solicitantului

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

* data limită de depunere a Cererilor de finanțare în aplicația MySMIS2021/SMIS2021+
* anexele la Ghidul Solicitantului Condiții Specifice
* alte elemente, identificate ulterior lansării apelului de proiecte, ca fiind deficitare a căror remediare necesită modificarea Ghidului Solicitantului Condiții Specifice.

  13.2. Condiţii privind aplicarea modificărilor pentru cererile de finanţare aflate în procesul de selecţie (condiţii tranzitorii)

Modificarea datei limită de depunere a Cererilor de finanțare nu afectează Cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii Cererii de finanțare.

# Anexe

## Anexa 1 Declarație unică

## Anexa 2 Criterii de evaluare și selecție tehnică și financiară preliminară

## Anexa 3 Criterii de evaluare tehnică și financiară calitativă

## Anexa 4 Contractul de subvenție

## Anexa 5 Declarație privind conformitatea cu prevederile Cartei drepturilor fundamentale ale Uniunii Europene

## Anexa 6 Declarație privind respectarea Convenției Națiunilor Unite privind drepturile persoanelor cu dizabilități

## Anexa 7 Contract de finanțare Condiții Specifice

## Anexa 8 - Declarație sustenabilitate

1. [EU Regional Competitiveness Index 2.0 - 2022 edition (europa.eu)](https://ec.europa.eu/regional_policy/assets/regional-competitiveness/index.html#/) [↑](#footnote-ref-1)
2. [eur-lex.europa.eu/legal-content/RO/TXT/PDF/?uri=CELEX%3A52023SC0623&amp%3Bqid=1686127911343](https://eur-lex.europa.eu/legal-content/RO/TXT/PDF/?uri=CELEX%3A52023SC0623&amp%3Bqid=1686127911343) [↑](#footnote-ref-2)
3. [demografia\_intreprinderilor\_2017\_2021\_0.pdf (insse.ro)](https://insse.ro/cms/sites/default/files/field/publicatii/demografia_intreprinderilor_2017_2021_0.pdf) [↑](#footnote-ref-3)
4. Disponibil la adresa: <https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf> [↑](#footnote-ref-4)
5. Disponibil la adresa: <https://mfe.gov.ro/wp-content/uploads/2020/12/8e64ffffdfaf73a0d3027d85a9746b93.pdf> [↑](#footnote-ref-5)